ПОК, ЭЗГУ ВА УЙҒУН ҒОЯЛАР — ҲАР БИРИМИЗ УЧУН ДАСТУРУЛАМАЛДИР — Zamaxshariy.uz\nПОК, ЭЗГУ ВА УЙҒУН ҒОЯЛАР — ҲАР БИРИМИЗ УЧУН ДАСТУРУЛАМАЛДИР\n3 декабря, 2017 admin Без рубрики\nШу кунларда юртимизда Ўзбекистон Республикаси Конституцияси қабул қилинганининг 25 йиллиги кенг нишонланмоқда. Таъкидлаш жоизки, Бош Қомусимиз инсон ҳуқуқларини, виждон эркинлигини кафолатлаб, барча соҳалар қатори ислом дини равнақи учун ҳам кенг имкониятлар эшигини очди.\nМасжид ва мадрасаларнинг биноларининг барпо этилиши, нодир тарихий манбалар, осори атиқаларнинг муносиб қадр топиши, юртдошларининг эмин-эркин ибодат қилишлари ҳам ана шу ҳуқуқий асос туфайли амалга ошмоқда. Қолаверса, бизда нафақат ислом дини балки, бошқа кўплаб динларга эътиқод қилувчилар учун ҳам шарт-шароитлар яратилган.\nҚомусимиз ҳақида сўз кетганида, миллий ва умумбашарий қадриятлар сингдирилган моддаларда халқимизга хос урф-одат, имон- эътиқод, инсоф ва диёнат, ор-номус, меҳр-оқибат каби самимий инсоний фазилатлар ўз аксини топганини таъкидлаш ўринли. Қолаверса, инсон, унинг ҳуқуқ ва эркинликлари билан бир қаторда виждон эркинлиги ҳам эътиборга олинган. Жумладан, 31-моддада мустаҳкамланишича, ҳамма учун виждон эркинлиги кафолатланади. Ҳар бир инсон хоҳлаган динга эътиқод қилиш ёки ҳеч қайси динга эътиқод қилмаслик ҳуқуқига эга. Диний қарашларни мажбуран сингдиришга йўл қўйилмайди. Бу — инсон манфаатлари юксак қадрланганининг ҳуқуқий ифодасидир.\nДинимизда ҳам инсон, унинг шаъни, ҳаёти улуғланади. Аллоҳ таоло Қуръони каримнинг Бақара сурасида шундай марҳамат қилади: “Динда зўрлаш йўқ, зеро, тўғри йўл янглиш йўлдан ажрим бўлди. Бас, ким шайтонни (ёхуд бутларни) инкор этиб, Аллоҳга имон келтирса, демак, у бузилмас, ишончли ҳалқани тутибди. Аллоҳ эшитувчи ва билувчидир”. Яъни Яратган инсон наслини шарафлади, унга беҳисоб неъматлар, яхшиликлар ато этди, бошқа мавжудотларга бермаган фазилатлар айнан одамда зоҳир бўлди. Қуръони каримнинг Исро сурасида: “Дарҳақиқат, (Биз) Одам фарзандларини (азиз ва) мукаррам қилдик ва уларни қуруқлик ва денгизга (от-улов ва кемаларга) миндириб қўйдик ҳамда уларга пок нарсалардан ризқ бердик ва уларни Ўзимиз яратган кўп жонзотлардан афзал қилиб қўйдик”, дея эътироф этилади.\nМуқаддас динимиз таълимотига кўра, ислом дини бирор инсонни динга зўрлаб киритишга, ўз эътиқодини бошқаларнинг хоҳиш-иродасига қарши ўлароқ тиқиштиришга йўл қўймайди: “Агар Раббингиз хоҳласа эди, Ер (юзи)даги барча кишилар ёппасига имон келтирган бўлур эдилар. Бас, Сиз одамларни мўмин бўлишларига мажбур қиласизми?!” (Юнус сураси, 99-оят).\nКонституциямизда давлат барча фуқароларга меҳнат қилиш, илм олиш, ўзлари хоҳлаган касб-ҳунур эгаллаш, билим савиясини ошириш учун зарур шарт-шароитларни яратиб беришни кафолатлаги белгиланган. Қолаверса, бағрикенглик тамойиллари ҳам тўлиқ ифодаланган.\nАйни пайтда мамлакатимизда 130 дан зиёд миллат ва элатлар аҳил-иноқ умргузаронлик қилаётир. Юртимизда 16 та диний конфессияга мансуб 2242 та диний ташкилот фаолият юритмоқда, турли дин вакиллари эмин-эркин яшашлари учун барча шароитлар яратилган. Бошқа ташкилотлар қатори диний жамоалар ҳам жамият тараққиётида тоборо фаол иштирок этиб, халқимизнинг маънавияти ва қадриятини тиклаш, ўзлигимизни англаш, энг асосийси, мустақиллигимизнинг мустаҳкам ва боқий бўлишига ҳиссаларини қўшмоқдалар. Юртимиз мусулмонлари бошқа динларнинг вакиллари билан биргаликда ягона мақсад — Ватанимиз Ўзбекистоннинг янада гуллаб-яшнаши йўлида ҳаракат қилмоқдалар.\nАллоҳ таоло Қуръони карим оятларида мусулмонларни ўз диндош биродарларига ва барча инсон зотига яхшилик, меҳр-мурувват қилишга чорлаш билан бир қаторда ўзаро тинчлик ва тотувликда бўлган бошқа дин соҳибларига ҳам яхшилик ва меҳр-шафқатда бўлишларини истаган. Яъни, “Дин тўғрисида сизлар билан урушмаган ва сизларни ўз юртингиздан (ҳайдаб) чиқармаган кимсаларга нисбатан яхшилик қилишингиз ва уларга адолатли бўлишингиздан Аллоҳ сизларни қайтармас. Албатта, Аллоҳ адолатли кишиларни севар”(Мумтаҳана сураси 8-оят). Шундай экан, юртимизда тинч, осойишта, ҳамжиҳат яшашимиз, бир-бировга меҳрли бўлишимиз, Ватанимизни кўз қорачиғидек ҳимоялашимиз учун ҳам диний, ҳам ҳуқуқий асосларимиз — уйғун эзгу ғояларимиздан асло оғишмайлик.\nPrevious Post:КОНСТИТУЦИЯ – ФАХРИМИЗ, ҒУРУРИМИЗ\nNext Post:НОГИРОНЛАР КЎНГЛИНИ ШОД АЙЛАБ


hidoyat.uz – “Мовароуннаҳр” нашриётининг сайти - Шарафли хислат\nУқба ибн Омир (розияллоҳу анҳу)дан ривоят қилинади: “Эй Аллоҳнинг расули, нажот нима?” – деб сўрадим. У зот: “Тилингни тий. Уйинг сени сиғдирсин. Хатоларингга йиғла”, – дедилар (Имом Термизий ривояти).\nБандадан содир бўладиган аксар гуноҳларга унинг тили сабаб бўлади. Ҳадиси шарифда: “Ким Аллоҳга ва охират кунига имон келтирган бўлса, яхшиликни гапирсин ёки сукут сақласин”, дейилган (Муттафақун алайҳ). Демак, айтиладиган сўзларда яхшилик бўлсагина гапириш, акс ҳолда жим туриш зарурдир.\nАбу Саъид Худрий (розияллоҳу анҳу) ривоят қилади: Расулуллоҳ (соллаллоҳу алайҳи ва саллам) бундай дедилар: «Одам боласи тонг оттирганида унинг барча аъзолари тилга ёлвориб: “Биз ҳақимизда Аллоҳдан қўрқ. Бизларнинг ҳолимиз сенга боғлиқ. Агар сен тўғри бўлсанг, биз ҳам тўғри бўламиз. Агар сен эгри бўлсанг, биз ҳам эгри бўламиз”, дейди» (Имом Термизий ривояти).\nАллоҳ таоло бундай марҳамат қилади: “Уларнинг кўп шивирлашиб гаплашишларида яхшилик йўқдир. Магар садақа беришга, эзгуликка ёки одамлар ўртасини ислоҳ қилишга буюрган бўлсалар, бу яхшидир. Кимда-ким Аллоҳ ризоси учун шу ишларни қилса, унга улкан мукофот беражакмиз” (Нисо, 114).\nАбул Қосим Қушайрий (раҳматуллоҳи алайҳ) айтади: “Ўз вақтида сукут сақлаш ва мавриди келганида сўз айтиш шарафли хислатлардандир”.\nДонишмандлар айтади: “Инсон маблағини тежаб сарфлагани каби, зарурат туғилсагина сўзлаш лозим”.\nЛуқмони ҳаким ўғлига: “Агар сўз кумушдан бўлса, сукут тиллодандир”, деганлар.\n“Уйинг сени сиғдирсин”. Уй мўмин банда учун хотиржамлик ва ҳаловат масканидир. Бандага ташқаридаги гўзалликлар жозибали кўринса-да, уйидаги хотиржамликка етмайди. Солиҳа жуфти ҳалол ва фарзандлар камолини кўриш инсон учун дунёю охират бахт-саодатидир. Аксинча, жанжал, тўполон, ўзаро низо ва асаббузарликлар бўлган маскандан файз-барака кетади. Инсон ундай маскандан узоқлашиш илинжида бўлади.\n“Хатоларингга йиғла”. Хатоларга йиғлашдан мурод гуноҳлар учун афсус-надомат чекиш, тавба қилиш, қайтиб гуноҳ қилмасликка азму қарор этишдир.\nАли ибн Абу Толиб (каррамаллоҳу важҳаҳу) айтади: “Тавба олти нарсадан иборатдир: қилган гуноҳларига пушаймон бўлиш, қолдирган фарз амалларини қазосини адо этиш, ҳақ эгаларини рози қилиш, маъсият орқали семирган нафсни тоат билан муолажа этиш, хатоларини савобларга, ўйин-кулгиларини тавба йиғисига алмаштириш”.\nАбдулазиз МЎМИН тайёрлади.\n707 марта ўқилган.


Виктор Кумиков "Андижон" ҳақида - Аслида ҳар қандай вариант қизиқ, лекин...\n5 май, 2020, 16:23\nТеглар:Виктор Кумиков | Андижон | Суперлига\nРоссиялик мураббий қаерда ишлайди?\nЧемпионатлар тўхтатилган бир вазиятда футболга оид қандайдир янгилик ёки муҳим воқеалар дарҳол мухлисларнинг эътиборини тортмасдан қолмайди. Айниқса, футболсиз зерикиб қолганлар учун унинг атрофида юз бераётган ҳодиса ва хабарлар ўзига хос янгилик сифатида туюлиши ҳам ҳеч гап эмас.\nЎзимизнинг Суперлигамиз ҳам март ойининг ўртасидан тўхтатиб қўйилган ва табиийки, ишқибозлар футбол ўйинларини соғинишган. Ҳозирги пайтда эса барча клубларнинг футболчилари индивидуал тарзда шуғулланишаётганини ижтимоий тармоқлар орқали ҳам кўриб турган бўлсангиз керак. Хўш, мавжуд вазиятда мухлисларни нима ёки қандай хабарлар билан қизиқтириш мумкин? Чунки бирор янгилик ҳақида ёзай десангиз, Суперлигамизда футболчиларга тааллуқли бўлган трансферлар ойнаси ҳам ёпилган.\nЛекин мураббийлар масаласида ўзига яраша хабарлар чиқиб турибди. Аниқроғи, ҳозирги пайтда чемпионатимиздаги айрим клубларимизда бош мураббий лавозими бўшаб қолган. Шу сабабли ана шундай жамоаларга қатор мутахассисларнинг номларини боғлаётганлар ҳам бор. Аслини олганда ҳам бундай кезларда бош мураббийсиз қолган клубнинг у ёки бу мутахассис билан музокара ўтказаётгани ё бўлмаса унга қизиқиш билдираётгани ҳақидаги гап-сўзлар пайдо бўлиши табиий.\nБиз мазкур мақола орқали шунга ўхшаш вазият ҳақида сўз юритмоқчимиз. Ёдингизда бўлса, сайтимиз орқали март ойида россиялик тажрибали мураббий Виктор Кумиков билан уюштирилган суҳбатни ҳукмингизга ҳавола қилгандик. Кейинчалик эса у карантин пайтида бошқа мамлакатларга авиарейслар бекор қилингани сабабли юртимизда қолиб кетгани маълум бўлганди. Табиийки, унинг бу ерда эканлиги айрим клубларимиз учун айни муддао бўлиши мумкин ҳам эди. Масалан, бош мураббийсиз қолган “Андижон” клуби ушбу лавозимга бошқа номзодларни кўриб чиқаётгани ҳақидаги хабарлар қулоғимизга чалинганди.\nШу нуқтаи назардан олиб қараганда, карантин пайтида мамлакатимизда бўлиб турган ва ҳозирда ҳеч бир клубда ишламаётган Кумиков номзоди ҳам андижонликларнинг эътиборини тортган бўлиши мумкин. Шунинг учун бўлса керак, охирги пайтларда клубнинг мазкур мураббий билан музокаралар олиб бораётгани ҳақидаги гап-сўзлар ҳам тез-тез эшитилмоқда. Хўш, бу хабарлар қанчалик асосли ёки ҳақиқатга яқин? Ҳозирда Янгиерда бўлиб турган Виктор Балютович билан боғланганимизда дастлаб юқоридаги масалани ўртага ташладик.\n- Виктор Балютович, қандай қилиб карантин пайтида юртимизда қолиб кетдингиз? Айни пайтда футболсиз зерикиб қолмаяпсизми?\n- Табиийки, футболсиз доимо зерикарли туюлаверади. Бу ерда қолишимга эса парвозларнинг бекор қилингани сабаб бўлди. Ҳозирда эса мен Янгиердаман.\n- Эшитишимча, сизга “Андижон” клуби томонидан қизиқиш бўлган. Улар чиндан ҳам сизга таклиф билан чиқишдими?\n- Мен бу ҳақида ҳеч нима билмайман. Ҳозирча ҳеч ким ҳеч нима демади. Яна нима дейишим мумкин? Карантин бошланган, кўриб турганингиздек, ҳозирги пайтда ҳеч кимнинг кўнглига футбол сиғмаяпти. Шундай экан, ҳозир ҳеч ким футбол билан қизиқмаяпти. Эҳтимол, карантиндан кейин қандайдир янгилик бўлиб қолар...\n- Виктор Балютович, айтинг-чи, умуман олганда, “Андижон” варианти сизни қанчалик қизиқтирмоқда...\n- Аслида ҳар қандай вариант ҳам қизиқ, лекин аввалига гаплашиб кўриш, шароитларини ўрганиш даркор. Ҳар қандай вариантни муҳокама қилиш керак. Ишимга қизиқиш борми ёки йўқми, бунга музокаралар жараёнида аниқлик киритилади.\n- Сизга яна бошқа таклифлар ҳам бўлиб турибдими?\n- Ҳозирча йўқ. Ўзингиз кўриб турганингиздек, айни пайтда ҳамма жойда карантин даври. Шу сабабли ҳозирча ҳеч қанақа янгилик йўқ. Ахир ҳеч ким шунчаки пул тўлашни хоҳламайди. Карантин бекор қилинганидан кейин машғулотлар бошланса, эҳтимол шундан сўнг қизиқарли вариантлар бўлар.\nЎзингиз гувоҳи бўлганингиздек, ҳозирча Кумиков “Андижон” варианти ҳақида жўяли фикр билдиришдан йироқ бўлиб турибди. Балки чиндан ҳам клуб ушбу мутахассис билан музокара ўтказгандир ёки бу қуруқ гап-сўздир. Лекин бир томондан қараганда унинг айтган гаплари ҳам тўғри. Яъни, ҳозирги пайтда карантинда футбол кўнгилга сиғармиди? Аммо умид қиламизки, вазият албатта ижобий томонга ўзгаради ва бошқа спорт турлари каби футбол бўйича Ўзбекистон чемпионатига ҳам рухсат берилади.\nОхирги пайтларда вазият яхши томонга ўзгараётгани сабабли май ойининг ўрталарида клубларнинг машғулот ўтказишлари учун рухсат берилиши мумкинлиги ҳақидаги гап-сўзлар ҳам йўқ эмас. Лекин булар ҳозирча миш-миш холос. Барибир чемпионатимиз қачондан бошлаб давом эттирилиши борасида аниқ бир гап айтиш қийин. Қолаверса, Суперлига ўйинлари яна давом эттириладиган бўлса, у қандай тартибда ўтади? Стадионга мухлислар киритиладими ёки ўйинлар бўш трибуналар қаршисида ўтказиладими? Бу ҳам ўйлантирадиган масала, албатта. Биз эса бу борада Виктор Кумиковнинг фикрларини билишга қизиқдик.\n- Умуман, кейинги режаларингизни ишлаб чиқяпсизми?\n- Аниқ бир нарса дея олмайман. Ҳаммаси карантиннинг тугашига боғлиқ. Албатта, бундай пайтда ҳеч нимани режалаштириб бўлмайди.\n- Карантиндан сўнг чемпионатимизни қай ҳолатда ўтиши кўпчиликни қизиқтирмоқда. Ўйинларнинг мухлисларсиз ўтиши ҳам эҳтимолдан ҳоли эмас. Бу борада сизнинг қарашларингиз қандай?\n- Футбол мухлислар билан бўлгани яхши, барибир, аммо карантин бекор қилиниб, вазият бунга имкон берса, албатта. Мухлисларсиз футбол футбол эмас.\nЯна бир гап: аслида бирор-бир мураббийни олиб келиш ва у билан келишиш осон жараён ҳисобланмайди. Чунки ҳар кимнинг ҳам ўзига яраша талаб ва истаклари бўлади. Бундай пайтда эса клуб билан мураббийнинг қарашлари ва фикрлари бир жойдан чиқсагина шунда ҳамкорлик борасида келишиш нисбатан осонроқ кечади. Лекин ҳар ким ўз имконияти ва чўнтагига қараб иш кўради. Шунга яраша мураббийларни ҳам рози қилиш керак. Аммо қиммат мураббийлар ҳақида ҳам эшитиб турамиз. Айтайлик, биз билан мулоқотда бўлган россиялик Виктор Кумиковни қиммат мураббийлар тоифасиданлиги ҳақида ҳам эшитгандик. Фурсатдан фойдаланган ҳолда шу ҳақида ўзининг муносабатини билишга ҳаракат қилдик.\n- Қизиқ савол: сизни нархи қиммат мураббий деб ҳам аташади. Бунга муносабатингиз қандай?\n- Буларнинг барчаси нисбий тушунча. Мана шу холос. Кимга нисбатан қимматроқ эканман? Масалан, Моуриньо мендан анча кўп пул олади. Шундай экан, қиммат ёки қиммат эмас, бунинг нисбий эканлиги тушунарли.


Хуфияларимиз Тошкентда йирик фирибгарлардан бирини қўлга туширибдилар - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:52 - Хуфияларимиз Тошкентда йирик фирибгарлардан бирини қўлга туширибдилар\nЎзбекистон Миллий Хавфсизлик Хизмати ва Бош Прокуратура ҳамкорлигида ўтказилган тезкор тадбир натижасида пойтахтда яшовчи, қашқадарёлик 46 ёшли фирибгар Панжи Усмонов жиноят устида қўлга олинди. Sputnik нашри хабарига кўра, Усмонов фуқаролардан биридан талаб қилган 125 минг долларнинг 25 мингини олаётганида ушланган.\nГап шундаки, Усмонов қурилиш компанияларидан бирининг директоридан юқоридаги миқдорда айтилган пулни сўраган. У бу пул эвазига Бош прокуратура томонидан ушбу компаниянинг мансабдор шахсларига нисбатан Жиноят Кодексининг 189-моддаси ("Савдо ёки хизмат кўрсатиш қоидаларини бузиш") бўйича қўзғатилган жиноят ишини тўхтатишда ёрдам беришини айтган.\nИшнинг қизиқ томони, қурилиш фирмасининг эгаси фирибгардан ўзи ёрдам сўраган ва уни шахсан ўзи хуфяларга тутиб берган.


Шарофиддин Тўлаганов: "Ўзбекона таъм"ни соғинмадингизми? | Fayzbog.uz\n“Америкача таъм”. Мана шу ёзуви бор маҳсулотлар катта шаҳарлардан тортиб чекка қишлоқларгача етиб борди.\nНима учун Америкача таъм? Шу саволни ўзингизга бериб кўрганмисиз?. Яқин-яқингача ўзбекча таъм ҳамма нарсадан устун эмасмиди?. Нима учун энди Америкача таъмга қизиқиб қолдик. “Ўзбекона таъм” яна машҳур бўлармикан?!\nБундан бир неча йил аввал Польшанинг Ўзбекистондаги элчисининг иқтисод масалалари бўйича маслаҳатчиси журналистлар учун матбуот анжумани ўтказар экан, бизга бир савол билан мурожаат қилган эди:\n-Биласизми, Ўзбекистонга келган польшалик амалдорлар ўзлари билан юртингиздан нимани олиб кетади?\nЎшанда биз журналистлар ўз фикримизни айтган,Ўзбекистоннинг энг машҳур брендларини санаб ўтган эдик. Элчи маслаҳатчиси бирортамизнинг ҳам фикримиз тўғри эмаслигини айтар экан:\n-Польшадан келган амалдорлар, вазирлар Ўзбекистондан помидор олиб кетишади. Ўзбекистонда етиштирилган помидор дунёнинг бирор бир ерида учрамайди, деган эди.\nҚаранг, биз ўзимизнинг қимматбахо маҳсулотларимизни четга чиқариб, ўзимиз хориждан олиб келинган нотабиий томатларни истеъмол қилар эканмиз.\nҲеч ўйлаб кўрганмисиз, болаларимиз нима тез-тез учун касал бўлади? Ана ўша Америкача таъмли маҳсулотни истеъмол қилгани учун эмасмикан, деган саволни ўзингизга берганмисиз?\nАйниқса, қиш фаслида Америкача таъмли ичимликни ичгандан кўра, бозордан ўрик туршаги, олма қоқини сотиб олиб шарбат тайёрлаб болаларимизга берсак яхши эмасми?!\nЁшлигимизда туршак, шафтоли, олма қоқилар уйимизда қоплаб турарди. Қиш ойини мана шулардан тайёрланган шарбат ичиб ўтказардик. Нотабиий ичимликлардан кўра табиий ичимликлар иммунитетимизни мустаҳкамларди, касал бўлмасдик.\nҲозир қишлоқларда шафтoли қоқи, олма қоқи, ўрик туршаги қилинадими, ёки йўқми, билмадим. Қилишса яхши бўларди. Шу тариқа ўзбек таъми деган брендни оламга олиб чиқардик.\nБизни уйда помидор қоқи ҳам қилишарди. Қишда мазза қилардик. Сувга ивитиб бешмармоққа солсангиз, жонни роҳати эди.\nҚишда касал бўлмайин десангиз ўзимизнинг ўзбекча таъмли шарбатларга ўтинг. Уларга шакар солмасангиз ҳам бўлаверади. Ахир қайнатилган сувни ҳам ичасизку. Қайнатилган иссиқ сувга қуритилган меваларни ташлаб қўйиб, совиганидан кейин бир ичиб кўринг. Худди шундай — жийдаларни ҳам қайнатилган сувга ёки чойга солиб сал совигунча кутинг, сўнг чойни ичиб, жийдани ейиш мумкин. Ёшлигимизда шундай қилардик.\nҲам соғлом бўласиз, ҳам руҳингиз тетик бўлади. Шу тажрибани қўллаб бўлганингиздан кейин, жавобини кейин ёзарсиз.


04.08.2020\tЖаҳон Comments Off on Болгарияда коронавирус юқтирган туристларнинг даволаниш харажатлари қоплаб берилиши мумкин\nБолгария курортларида туристларнинг коронавирус юқтириши билан боғлиқ бирорта ҳам ҳолат қайд этилмаган. Фото: Getty Images Болгарияда дам олиш вақтида коронавирусга чалинган туристларнинг овқатланиш ва даволаниш харажатлари қоплаб берилиши мумкин. Бу ҳақда АТОР хабар бермоқда. Мамлакат бош вазири ўринбосари ва туризм вазири Марияна Николованинг сўзларига кўра, Болгария курортларида туристларнинг коронавирус юқтириши билан боғлиқ …\n04.08.2020\tЖамият Comments Off on Олий таълим вазирлиги ОТМда контракт пуллари нимага сарфланиши ҳақида маълумот берди\nСўнгги вақтларда ижтимоий тармоқларда тўлов-контракт асосида ўқитиш миқдорларини қайта кўриб чиқиш масаласи муҳокамалар марказига чиқмоқда. Олий ва ўрта махсус таълим вазирлиги олий таълим муассасаларида ўқитишнинг минимал харажатлари тўғрисида аниқ мисолларни ортиқча изоҳларсиз келтириб ўтди. Қайд этилишича, бугунги кунда республика олий таълим муассасаларида бакалавриат таълим йўналишлари бўйича кундузги таълим шаклида бир талабани …\n04.08.2020\tЖаҳон Comments Off on Коронавирус: Хитойда қандай вазият ҳукм сурмоқда?\nАйни пайтда Хитойда коронавирусга чалиниш умумий сони 84,5 мингга яқин, вафот этганлар эса қарийб 5 минг нафарни ташкил қилмоқда. 79 мингдан ортиқ бемор эса тузалган (соғайиш кўрсаткичи 94 фоиз). Хўш, январь-февраль ойларида бутун дунёга вирус ўчоғи бўлган ушбу мамлакатда бугун вазият қандай? Коронавирусга қарши курашиш доирасида қандай чора-тадбирлар амалга оширилмоқда? …


ЎзА - “Кечириш қийин эди бундай нонкўрликни”\n16.12.2017 12:38 Чоп этиш версияси\n“Кечириш қийин эди бундай нонкўрликни”\nБу давлатимиз раҳбарининг “Ўзбекистон Республикаси Конституцияси қабул қилинганлигининг йигирма беш йиллиги муносабати билан афв этиш тўғрисида”ги фармонига мувофиқ ўз оиласи бағрига қайтган нукуслик Темур Бекимбетов қалбидан янграган самимий сўзлар.\nНукус шаҳри Суенли кўчаси 128-уйда нафақадаги онаси Зуҳра Ўтепова ва икки иниси билан яшайдиган Темур Бекимбетов 2009 йили Ўзбекистон Республикаси Жиноят кодексининг 224-моддаси билан 14 йилга озодликдан маҳрум этилган эди. Ёшлик қилиб, оқибатини ўйламасдан шу йўлга кирганидан жуда-жуда пушаймон бўлган Темур Президентимиз фармонига мувофиқ афв этилди.\n...1986 йилнинг 30 майида Нукус шаҳрида туғилган Темурнинг отаси Холмурза эрта вафот этди. Ёлғиз онанинг уч ўғил тарбиясига кучи етмади, катта фарзанд Темур Нукус гидромелиорация касб-ҳунар коллежини 2004 йилда учинчи босқичда ташлаб кетди. Турли идораларда ишлаб юриб, ўзига кўчадан “дўстлар” орттирди, ичкиликнинг “мазаси”ни татиб, унга ружу қўйди. Оиладаги назоратсизлик, маҳалла-кўйнинг эътиборсизлиги оқибатида ёшгина йигит диний оқимга қўшилиб, жиноят кўчасига кириб қолди.\n– Саккизинчи декабрь куни уйимга кириб келган бўлсам-да, хурсандчилик ҳаяжони ҳали-ҳамон босилгани йўқ, – дейди Темур. – Сира кечириб бўлмас хатога йўл қўйганимдан жуда афсусдаман. Мен жазони ўташ муассасасида қилган ишим қонунга хилоф эканини тўла англаб етдим. У ерда эшитган ўгит-насиҳатлар, белгиланган тартиб-қоидалар мени ҳаётга бошқача кўз билан қарашга, ота-она, ака-уканинг қадрига етиш, озодлик нечоғли буюк неъмат эканини англашга ўргатди. Менинг жуда оғир жиноятимни афв этган Президентимиздан бир умр миннатдорман. Мени кечиришларига ҳеч ишонмагандим. Тўғриси, кечириш қийин эди бундай нонкўрликни. Халқимиз кечиримли, Президентимиз бағрикенг. Энди ҳаётимни янгидан бошламоқчиман. Эл-юрт равнақи йўлида фойдали меҳнат қилиб, ёшлик куч-ғайратимни оилам фаровонлиги учун сарфлайман. Ҳаётда ўз ўрнимни топиб кетишимга маҳалла оқсоқоллари, профилактика инспектори яқиндан ёрдам бераётганидан хурсандман. Оила қуриб, фарзандларимни юртга содиқ инсонлар қилиб тарбиялашга ваъда бераман. Ёшларга айтар сўзим: ҳеч қачон тўғри йўлдан адашманг, кексаларнинг, ота-онангизнинг насиҳатига амал қилинг, уларнинг дуоларини олинг. Мени Президентимиз кечирди, энди умрим бўйи мана шу бағрикенгликни оқлаш, халқимизга, озод ва обод юртимизга ҳалол ва садоқат билан хизмат қилишга ваъда бераман.


Қарилик - Бу нима? - Онлайн Тиббий Энциклопедия MedLife.Uz\nҚарилик, кексалик [кариш] – организм ҳаётининг ёшга боғлик муайян бир даври, муқаррар равишда юз берадиган жараён. Аъзо ва тизимларда ўзига хос ўзгаришлар рўй бериб боради, бу эса аста-секин организмнинг ҳаётга мослашув имкониятлари сусайишига олиб келади. Одамларнинг қарилик даври 75 ёшдан кейин бошланади (90 ёшдан ошган кишилар узоқ умр кўрувчилардир), бу физиологик қарилик дир, бунда ақлий ва жисмоний қувват, маълум иш қобилияти, хушчақчақлик ва атрофга қизиқиш сақланади. Турли нохуш ташқи ва ички таъсиротлар барвақт ёки патологик қариликга олиб келади. Одатда, қариликнинг дастлабки белгилари Одамда етуклик давридан (шартли равишда 60 ёшдан) сўнг бошланади. Лекин аслини олганда, қарилик организмнинг ўсиши ва ривожланиши тўхтагандан кейин сезила бошлайди. Масалан, 30-35 ёшларда биологик жараёнларнинг фаоллик даражаси пасая бошлайди. Қариш турли тўқима ва аъзоларда бир вақтда бошланмайди ва турли даражада кечади, у организм ҳужайралари яшаш хусусиятларининг аста-секин сусая беришидан иборат. Дастлаб қарилик туфайли бошланган ўзгаришлар амалда организмнинг ҳаёт шароитларининг кескин ўзгаришларига мослашувчанлик жараёнини бузмаса-да, аммо бора-бора ёш улғайиб, ўзгаришлар кучайганда организм бунга энди анча қийналиб мослашади. Хусусан, бу касаллик даврида, жисмоний ва руҳий зўрикишларда билинади.\nҚариш жараёни, биринчи навбатда, юрак-томир ва нерв тизимига таъсир қилади; бунда бир фаолиятдан иккинчисига ўтиш қобилияти қийинлашади. Тормозланиш жараёнининг етарли бўлмаслиги нерв тизими қўзғлувчанлигининг ошишига олиб келади, шу туфайли атрофдаги нарсаларга мосланиш ва жавоб реакциялари суст ишланиб, секин йўқолади; эмоционал беқарорлик кучаяди.\nҚарилик, кўпинча, турли хил сурункали касалликлар билан кечади, бу барвақт қариб қолишга олиб келиши мумкин. Умуман ёшга хос ўзгаришлар билан касалланиш ўртасида маълум даражада боғлиқлик бор. Қариликда организмнинг мослнувчанлик ва тикланиш имкониятлари сусаяди, бу – касалликларнинг авж олишига ва уларнинг анча оғир ўтишига сабаб бўлади. Шу боис касалликнинг олдини олиш барвақт қаришга йўл қўймасликка ёрдам беради. Ҳозиргача қарилик сабаблари тўғрисида аниқ фикр йўқ, лекин у бир қадар ирсиятга ҳам боғлиқ. Баъзи ойналарда узоқ умр кўрувчиларнинг наслдан-наслга ўтганлиги маълум. Аёлларда қариликнинг эркакларга нисбатан кечроқ кузатилиши генетик аппаратнинг хусусиятларига ва бошқа(лар) омилларга (масалан, аёлларда чекиш, спиртли ичимликлар ичиш кам) ҳам боғлик бўлиши мумкин. Маълумки, қарилик суръати турлича бўлади: баъзиларда 75-80 ёшда, ҳатто анча кейин ҳам турли ишлар билан шуғулланиш учун куч-қувват ва имконият бўлади. Бироқ ёш ўгиши билан барча одамларда меҳнат қобилияти пасаяди, салга толиқади. Шу сабабли, ёш ўтганда кишининг аҳволи яхши бўлса ҳам оғир иш қилмаслик керак. Қарилик даврида овқатланиш, меҳнат ва дам олиш режимига қатъий риоя этиш, ухлашдан олдин озроқ сайр қилиш, чниқиш муолажалари ва бошқа(лар) катта аҳамиятга эга. Бироқ чиниқиш муолажалари турини ва муддатини, албатта, шифокор билан маслаҳатлашиб олган маъқул. Айтиб ўтилганларга амал қилиш барвақт қариликнинг олдини олади ва унинг маромида кечишига, шунингдек, одамнинг жисмоний ва маънавий имкониятларини иложи борича сақлаб қолишга олиб келади. Қарилик сабаблари ва сир-асрорларини геронтология (тирик организмлар, жумладан, одамнинг ҳам қариш жараёнини ўрганадиган фан), уларда кечадиган касалликларни эса гериатрия (клиник тиббиётнинг кексаларга хос касалликларини ўрганадиган, шунингдек, уларнинг олдини олиш ва даволаш усулларини ишлаб чиқадиган бўлими) фани ўрганади.\nСимпатик нерв тизими


Қизил Хоч халқаро қўмитаси Ироқдаги ходимлари сонини қисқартирмоқда.\nМиссиянинг Бағдоддаги вакилига кўра, чет эллик ходимлар сони 50 фоизга қисқартирилади.\nШу билан бирга, қўмита вакилининг айтишича, ташкилот террорчилар томонидан ҳужум уюштирилиши эҳтимоли ҳақида огоҳлантирилган. Июл ойида Бағдод яқинида ташкилот ходимларидан бири ўлдирилган эди.\nСўнгги маълумотларга кўра, Қизил Хоч қўмитасининг Бағдоддаги вакиласи Нада Думани ташкилотнинг муайян ходимлари Ироқда қолиши ва ўз фаолиятини давом эттиришини таъкидлаган.\n“Мен ва менинг касбдошларим Ироқда қоламиз, зеро биз бу ерда кераклигимизни биламиз”, деди Нада Думани.


Яҳова бизга қандай яқинлашади?—Ёқуб 4:8 | Тадқиқ сони\nТангри Яҳованинг Ўзига яқинлаштириш таклифи борасида қандай фикрдасиз?\nХудо тақдим этган тўлов қурбонлиги ҳақида нима деб ўйлайсиз?\nМуқаддас Китоб тушунарли ёзилгани сизга қандай таъсир қиляпти?\n1. Инсонлар нимага муҳтож ва ким бу эҳтиёжни қондира олади?\nХАЛҚИМИЗДА: «Одам одам билан тирик»,— деб бежиз айтилмайди. Айримларнинг фикрича, «агар одамлар бир-бирини севса ва яхши билса, яқин муносабатларнинг иложи бўлади». Бизни яхши кўрадиган, қадрлайдиган ва тушунадиган оиламиз ва дўстларимиз орасидаги муносабатдан гуллаб-яшнашимиз табиий. Бироқ биз яқиндан-яқин муносабатларни ривожлантиришимиз керак бўлган яна бир Шахс, Парвардигоримиздир (Воиз 12:1).\n2. Яҳова бизга қандай ваъда беряпти, бироқ нега кўпчилик бунга ишонмайди?\n2 Яҳова Каломи орқали бизни Ўзига «яқинлашишга» ундамоқда. Агар бундай қилсак, У ҳам бизга яқинлашишни ваъда беряпти (Ёқб. 4:8). Буни билиш нақадар қувончли, шундай эмасми?! Бироқ кўп одамлар Худога яқинлашишни ақл бовар қилмас иш деб ўйлашади. Сабаби, улар ўзларини бунга нолойиқ ёки Аллоҳга яқинлашиш имконсиз деб ҳисоблашади. Хўш, Яҳовага яқинлашишнинг иложи борми?\n3. Яҳова борасида нимага амин бўлишимиз мумкин?\n3 Шуниси аниқки, Тангри Яҳова Унга топишни истаётган «ҳар биримизга яқиндир» ва Уни таниб-билишнинг иложи бор (Ҳаворийлар 17:26, 27; Забур 144:18 ни ўқинг). Аллоҳимиз, ҳатто номукаммал бўлсак-да, дўстликни тайёрлик ҳамда хоҳиш ила таклиф этяпти ва бизни яқин дўст сифатида қабул қиляпти (Ишаё 41:8; 55:6). Сано бастакори тажрибасига асосланиб, Яҳова ҳақида шундай деган: «Сенсан ибодатларга жавоб бергувчи, жамики одамзод Сенга келади... Сен Ўзинг танлаб, олиб келган инсон нақадар бахтли!» (Заб. 64:3, 5). Яҳудо шоҳи Осо ҳақидаги Муқаддас Китоб ҳикояси, Худога яқинлашиш мумкинлигининг мисоли бўлиб, Яҳова бунга қандай муносабатда бўлганини кўрсатмоқда *.\nЎТМИШДАГИ МИСОЛЛАРДАН САБОҚЛАР\n4. Шоҳ Осо Яҳудо халқига қандай ўрнак кўрсатган?\n4 Шоҳ Осо ҳақ топинишда ғайратли бўлиб, ўша пайтда жуда кенг тарқалган маъбаддаги фаҳшбозлик ва бутпарастликни йўқ қилган (3 Шоҳ. 15:9–13). У сўз эркинлиги билан одамларни шундай деб чорлаган: «Ота-боболарингизнинг Худоси — Эгамизга юз буринг, Унинг қонун ва амрларига риоя қилинг». Яҳова, Осо ўн йил давомида бошқарган даврда тинчлик ато этган. Бу тинчлик Яҳовадан эканини билиб, у халққа шундай деган: «Худога итоат қилганимиз учун, бу юрт ҳали ҳам бизники. Худо бизга ҳар тарафдан осойишталик ато қилган» (2 Сол. 14:1–7). Келинг, кейинчалик нима юз берганини кўриб чиқайлик.\n5. Осо қайси вазиятда Худога таянаётганини исботлаган ва бунинг натижаси қандай бўлган?\n5 Ўзингизни Осонинг ўрнига қўйиб кўринг. Ҳабашистонлик Зерах 1 000 000 лашкар ва 300 жанг араваси билан Яҳудо юртига ҳужум қиляпти (2 Сол. 14:8–10). Шу қадар улкан қўшин шоҳлигингизга бостириб келса, ўзингизни қандай ҳис қилган бўлардингиз? Қолаверса, лашкарингиз бор-йўғи 580 000 та аскардан иборат. Ахир, тахминан 1 га 2 та аскардан тўғри келяпти-ку! Нега Худо бундай ҳужумга йўл қўймоқда, деб ҳайрон бўларсиз? Ушбу мушкул аҳволда ўз донолигингизга таяниб иш тутасизми? Осонинг ҳаракатларидан, у Яҳова билан яқин муносабатларга эга эканини ва Унга таянганини кўришимиз мумкин. Осо Яҳовага илтижо қилиб, шундай деган: «Бизга ёрдам бер! Биз Сенга таянамиз. Сенинг номинг билан бу беҳисоб лашкарга қарши жангга отландик. Эй Эгамиз! Сен бизнинг Худойимизсан. Инсон зоти Сени мағлуб қилишига йўл қўйма!» Худо унинг илтижосига қулоқ солганми? Ҳа, «Эгамиз Ҳабашистонликларни мағлуб қилган». Душманларнинг ҳеч бири жангда тирик қолмаган (2 Сол. 14:11–13).\n6. Осога қандай тақлид қилишимиз мумкин?\n6 Нима учун Осо, Аллоҳ йўл-йўриқ бериб, ҳимоя қилишига тўла ишонган? Муқаддас Китобга биноан, Осо «Эгамиз олдида тўғри ишлар қилди» ва «Эгамизга чин кўнгилдан боғланди» (3 Шоҳ. 15:11, 14). Биз ҳам Яҳовага чин кўнгилдан хизмат қилишимиз керак. Бу ниҳоятда муҳим, токи ҳозир ва келажакда Худо билан яқин муносабатлардан қувониб яшаймиз. Яҳова биз билан дўст бўлиш учун илк қадам ташлагани ва бу, ришталарни мустаҳкамлашга ёрдам бераётгани учун қанчалар миннатдормиз! Худо қайси иккита йўл орқали буни амалга оширишини кўриб чиқайлик.\nЯҲОВА ТЎЛОВ ОРҚАЛИ ЖАЛБ ҚИЛМОҚДА\n7. а) Яҳова, У билан яқин муносабатларга эга бўлишимиз учун нима қилган? б) Худо қайси аъло йўл орқали бизни Ўзига яқинлаштиряпти?\n7 Яҳова инсоният учун ер юзидек гўзал уйни яратиб, Ўз севгисини кўрсатган. Ҳозирга қадар, У яшашимиз учун барча нарса билан таъминлаб, бизни яхши кўришини намоён этяпти (Ҳавор. 17:28; Ваҳ. 4:11). Энг асосийси эса, Яҳова маънавий эҳтиёжларимизга ғамхўрлик қиляпти (Луқо 12:42). Шунингдек, У ибодатларимизни шахсан Ўзи тинглашига ишонтиряпти (1 Юҳан. 5:14). Аммо тўлов — Аллоҳ бизни Ўзига яқинлаштириб, севгисини намоён этганининг аъло йўлидир (1 Юҳанно 4:9, 10, 19 ни ўқинг). Биз гуноҳ ва ўлимдан халос бўлишимиз учун Яҳова «ягона Ўғлини» ер юзига юборган (Юҳан. 3:16).\n8, 9. Яҳованинг ниятида Исо қандай ўринга эга?\n8 Яҳова, ҳатто Масиҳдан олдин яшаган инсонлар ҳам тўловдан фойда олишларига имконият яратган. Унинг назарида, келажакда Нажоткор келиши ҳақида башорат қилганидан бери тўлов тақдим этилгандек эди. Чунки Яҳова, нияти албатта амалга ошишини билган (Ибт. 3:15). Асрлар ўтгач, ҳаворий Павлус «Исо Масиҳ берган тўлов асосида озодликка чиқиш» имконияти учун Худога миннатдорчилик билдириб, шундай деган: «Аллоҳ сабр қилиб, ўтмишда қилинган гуноҳларни кечириб келган» (Рим. 3:21–26). Ҳа, Худога яқинлашишимизда Исо беқиёс ўринга эга!\n9 Камтарин кишилар фақатгина Исо орқали Яҳова ҳақида билим олиб, У билан дўстона муносабатлардан завқланиши мумкин. Бу борада Муқаддас Китобда нима дейилган? Павлус шундай ёзган: «Аллоҳ бизга Ўз севгисини биз ҳали гуноҳкор бўлганимизда, Масиҳ биз учун вафот этгани билан кўрсатди» (Рим. 5:6–8). Тўлов қурбонлигига сазовор бўлганимиз учун эмас, балки Яҳова ва Исо бизни ниҳоятда севишгани учун тақдим этилган. Исо: «Агар мени юборган Отам бировни жалб қилмаса, ҳеч ким олдимга кела олмайди»,— деб айтган. Бошқа сафар эса у: «Менсиз ҳеч ким Отамнинг олдига кела олмайди»,— деган (Юҳан. 6:44; 14:6). Муқаддас руҳ ёрдамида Яҳова ҳар бир кишига Исо орқали Унга яқинлашиб, Унинг меҳр-муҳаббати соясида сақланишига кўмаклашмоқда. Шу йўсин, инсон абадий ҳаётга эриша олади (Яҳудо 20, 21 ни ўқинг). Яҳова Ўзига жалб қилишининг яна бир йўлни муҳокама қилайлик.\nЯҲОВА КАЛОМИ ОРҚАЛИ ЖАЛБ ҚИЛМОҚДА\n10. Муқаддас Китобдаги қайси билимлар Худога яқинлашишга кўмаклашади?\n10 Юқорида, Муқаддас Ёзувларнинг 14 та турли китобидан оятлар келтирилди ёки ҳавола қилинди. Муқаддас Китоб бўлмаганида, Яратувчимизга яқинлашиш мумкинлиги, тўлов ҳамда Исо орқали бизни жалб қилаётгани ҳақида қаердан билардик? Яҳова Ўзининг ажойиб фазилатлари билан бир қаторда, улуғвор ниятлари ҳақида ҳам билиб олишимиз учун Муқаддас Китоб илоҳий илҳом остида ёзилишига ғамхўрлик қилган. Масалан, Чиқиш 34:6, 7 да Яҳова Мусога Ўзини шундай деб таърифлаган: «Раҳмдил ва меҳрибон, сабр-тоқатли Худоман, собит севгим ва садоқатим мўлдир. Минг-минг авлодларга собит севгимни кўрсатавераман. Фосиқликни, исённи ва гуноҳларни кечираман». Ким ҳам шу каби Шахсга яқинлашишни хоҳламайди? Яҳова биладики, Муқаддас Китобдан қанчалик кўп билим орттирсак, У биз учун шунчалик мавжуд Шахс бўлиб, яқин Дўстга айланади.\n11. Нима сабабдан Худо ҳақида кўпроқ билим олишга интилишимиз лозим? (Очқич оятнинг юқорисидаги расмга қ.)\n11 Кўп тилларда нашр этилган «Яҳова Таолога яқинлашинг» номли китобнинг кириш сўзларида, Худо билан яқин дўст бўлиш учун нима қилишимиз кераклиги қуйидагича тушунтирилган: «Ҳар қандай дўстона муносабатлар, киши билан танишиб, унинг ўзига хос фазилатларини қадрлашимизга ва улардан завқланишимизга боғлиқ. Шунинг учун, Муқаддас Китобдан Худонинг фазилатлари ва йўллари ҳақида билиб олишимиз ўта муҳим». Муқаддас Китоб инсонларга тушунарли тарзда ёзилишига ғамхўрлик қилгани учун Яҳовадан миннатдор бўлсак арзийди.\n12. Нима учун Яҳова Муқаддас Китоб ёзилишида инсонлардан фойдаланган?\n12 Яҳова Муқаддас Китоб ёзилишида фаришталардан фойдаланиши мумкин эди. Нега деганда улар, шахсиятимиз ҳамда фаолиятимиз билан жуда қизиқишади (1 Бутр. 1:12). Шубҳасизки, фаришталар Худонинг хабарини инсониятга етказиб беришлари мумкин эди. Бироқ улар нарсаларга инсоний нуқтаи назар билан қарай олишадими? Эҳтиёжларимиз, камчиликларимиз ҳамда хоҳиш-истакларимизни ўзларида ҳис қилишга қодирми? Йўқ, Яҳова эса фаришталар буни қила олмаслигини яхши билади. Муқаддас Китоб бизга тушунарли бўлиши учун, Яҳова унинг ёзилишида инсонлардан фойдаланган. Шу сабабли, Худо Каломининг ёзувчилари ҳамда унда тилга олинган бошқа одамларнинг фикри ва ҳис-туйғуларини тушуна оламиз. Уларнинг кўнгил қолиш, иккиланиш ва қўрқиш каби туйғуларию камчиликлари ҳақида ўқиганимизда, дардига шерик бўла оламиз. Бахтли онлари тўғрисида ўқиганимизда эса, қувончини ҳис қила оламиз. Илёс пайғамбар сингари, Муқаддас Китоб ёзувчиларининг барчаси «биз каби инсон» бўлишган (Ёқб. 5:17).\nЯҳованинг Юнус ва Бутрусга қилган муносабати қай йўсин сизни Унга яқинлаштиради? (13-, 15- хатбошиларига қ.)\n13. Юнуснинг ибодати сизда қандай туйғуларни уйғотмоқда?\n13 Масалан, Юнус пайғамбар илоҳий топшириқдан қочиб кетаётганда, фаришта унинг туйғуларини тўлалигича изҳор қила олармиди? Содир бўлган воқеаларни ҳамда денгиз тубида чин юракдан қилган ибодатини ёзиши учун Яҳова Юнусни танлагани қанчалар яхши бўлган! Пайғамбар шундай деган: «Ҳаётим онлари тугай деганда, мен Эгамни эсладим» (Юнус 1:3, 10; 2:2-10).\n14. Нега биз Ишаё ўзи ҳақида айтганларини тушуна оламиз?\n14 Келинг, Яҳова Ишаёни ўзи ҳақида нима деб ёзишга ундаганини кўриб чиқайлик. Пайғамбар ваҳийда Аллоҳнинг улуғворлигини кўргач, гуноҳкорлигини тан олиб, қуйидагиларни ёзган: «Шўрим қурсин! Ўлдим энди! Ўз кўзларим билан ўша Шоҳни, Сарвари Оламни кўрдим. Ахир, мен оғзи нопок бир одамман, оғзи нопок халқ орасида яшайман!» (Ишаё 6:5). Фаришта бундай туйғуларни изҳор эта олармиди? Аммо Ишаё буни қила олган ва биз ҳам унинг ҳис-туйғуларига шерик бўла оламиз.\n15, 16. а) Нима учун бошқа одамларнинг туйғуларини тушуна оламиз? Мисол келтиринг. б) Яҳовага яқинлашишга нима ёрдам беради?\n15 Фаришталар ўзи ҳақида Ёқуб сингари «лойиқ эмасман» ёки Бутрус каби «гуноҳкорман», деб айта олишмайди (Ибт. 32:10; Луқо 5:8). Исонинг издошлари каби «даҳшатга тушиш» ҳисси уларга бегона. Фаришталар Павлус ва бошқа хизматчиларга ўхшаб, қувғинлар пайтида хушхабарни ваъз қилиш учун жасоратга муҳтожлик ҳис қилишмайди (Юҳан. 6:19; 1 Салон. 2:2). Зеро улар ҳар томонлама мукаммал ва инсонлардан анча қудратлироқ. Номукаммал одамлар шу каби туйғуларни изҳор қилишса, биз уларни тезда тушунамиз, чунки ўзимиз ҳам оддий одаммиз. Шу сабабли, Аллоҳнинг Каломини ўқиганимизда, чиндан ҳам севинаётганлар билан севинамиз, йиғлаётганлар билан йиғлаймиз (Рим. 12:15).\n16 Агар Яҳова ўтмишдаги садоқатли хизматчилари билан қандай муносабатда бўлгани борасида мулоҳаза юритсак, Унинг ажойиб фазилатлари ҳақида кўп нарсани билиб оламиз. Масалан, Худо сабр-тоқат ва севги ила номукаммал одамларни Ўзига жалб қиляпти. Яҳовани яхшироқ таниб-билсак, Уни қаттиқроқ сева оламиз ва Унга янада яқинлашамиз (Ҳикматлар 3:32 ни ўқинг).\nЯҲОВА БИЛАН МУСТАҲКАМ РИШТАЛАРНИ БОҒЛАНГ\n17. а) Озариё Осога қандай яхши маслаҳат берган? б) Қай йўсин Осо бу маслаҳатни рад этган ва оқибати қандай бўлган?\n17 Шоҳ Осо ҳабашистонликларнинг лашкари устидан буюк ғалаба қозонгач, Озариё пайғамбар унга ва халққа доно маслаҳат берган. Озариё шундай деган: «Сизлар Эгамиз билан бўлар экансиз, У ҳам сизлар билан бирга бўлади. Агар сизлар Эгамизни изласангизлар, Уни топасизлар. Агар Уни тарк этсангизлар, У ҳам сизларни тарк этади» (2 Сол. 15:1, 2). Вақт ўтиб, Осо бу маслаҳатга амал қилмай қўйган. Шимолий Исроил шоҳлиги хавф солганда, у ёрдам сўраб сурияликларга мурожаат қилган. Яҳовадан ёрдам сўрашнинг ўрнига, Осо бутпарастлар билан битим тузган. Шу боис, Яҳова унга қуйидаги сўзларни айтган: «Сен ақлсизларча иш тутдинг. Бундан буён сенинг бошинг урушдан чиқмайди». Осо бошқарувининг қолган йилларида тўхтовсиз урушлар бўлган (2 Сол. 16:1–9). Биз бундан қандай сабоқ олишимиз мумкин?\n18, 19. а) Яҳовадан узоқлашаётганимизни ҳис қилсак, қандай йўл тутишимиз даркор? б) Қай йўсин Яҳова билан янада яқин дўст бўлишимиз мумкин?\n18 Яҳовага доимо яқинлашайлик. Мабодо, узоқлашаётганимизни ҳис қилсак, Ҳўшея 12:6 да ёзилган мана бу сўзларга амал қилишимиз даркор: «Худойингизга қайтинг. Севги ва адолатга интилинг, сабр-тоқат ила Худодан умид қилинг». Келинг, тўлов ҳақида мулоҳаза юритиш ва Муқаддас Китобни диққат билан тадқиқ қилиш орқали Яҳовага янада яқинлашайлик (Қонунлар 13:4 ни ўқинг).\n19 Сано бастакори: «Эй Худо, Сенга яқин бўлганим эса менга яхшидир»,— деб ёзган (Заб. 72:28). Келинг, бундан буён ҳам Яҳова ҳақида янги нарсаларни ўрганайлик. Шунда, Уни севиш учун янада кўпроқ сабабларимиз бўлади. Агар Яҳовага яқинлашсак, У ҳам биз билан абадий дўст бўлиб қолади!\n^ 3- х.б. «Қўриқчи минораси»нинг 2012 йил 15 август сонидаги «Сизлар қилган ишларингиз учун мукофот оласизлар» номли Осо ҳақидаги мақолага қ.


ПҚ-3119-сон 10.07.2017. Ўзбекистон Республикаси Президенти ҳузуридаги Давлат мукофотлари ва геральдика бўйича Комиссия фаолиятини ташкил этиш тўғрисида\nЎзбекистон Республикаси Президенти ҳузуридаги Давлат мукофотлари ва геральдика бўйича комиссия ТАРКИБИ\nЎзбекистон Республикаси Президенти ҳузуридаги Давлат мукофотлари ва геральдика бўйича Комиссия фаолиятини ташкил этиш тўғрисидаги НИЗОМ\nIV. Комиссия ваколатлари\nV. Комиссия таркиби\nVI. Комиссия ишини ташкил этиш\nVII. Комиссия Ижро аппарати\nЎзбекистон Республикаси Президенти ҳузуридаги Давлат мукофотлари ва геральдика бўйича Комиссия Ижро аппаратининг ТАШКИЛИЙ ТУЗИЛМАСИ\nЎзбекистон Республикаси Президенти ҳузуридаги Давлат мукофотлари ва геральдика бўйича Комиссиянинг ШТАТЛАР ЖАДВАЛИ\nЎзбекистон Республикаси Президентининг 2017 йил 1 мартдаги «Ўзбекистон Республикаси Президенти девони фаолиятини янада такомиллаштириш тўғрисида»ги ПФ-4974-сонли Фармонига мувофиқ ҳамда Ўзбекистон Республикаси Президентининг Ўзбекистон Республикаси давлат мукофотлари билан тақдирлаш ва Ўзбекистон Республикаси фахрий унвонларини бериш масалалари бўйича конституциявий ваколатлари амалга оширилишини таъминлаш, геральдика соҳасида ягона давлат сиёсатини юритиш мақсадида:\n1. Ўзбекистон Республикаси Президенти ҳузуридаги Ўзбекистон Республикаси давлат мукофотлари ва геральдика бўйича Комиссия (кейинги ўринларда — Комиссия деб юритилади) 1-иловага мувофиқ таркибда ташкил этилсин.\nуч ой муддатда Ўзбекистон Республикасининг янги таҳрирдаги «Давлат мукофотлари тўғрисида»ги Қонуни лойиҳасини ишлаб чиқсин, унда Комиссиянинг ҳуқуқий мақомини ҳамда идоравий мукофотларни таъсис этиш масалалари бўйича ягона талабларни белгилаш, давлат мукофотларини топшириш, тақиб юриш ва сақлаш, уларнинг тасвирларидан фойдаланиш, шунингдек, давлат мукофотларига тақдимнома киритиш тартиби назарда тутилсин;\n4. Комиссия Ижро аппарати ходимларига Ўзбекистон Республикаси Президенти Администрацияси ходимлари учун белгиланган кафолатлар, меҳнатга ҳақ тўлаш шартлари ва имтиёзлар жорий этилсин.\n5. Комиссия Ижро аппарати Ўзбекистон Республикаси Президенти Администрацияси бинолари мажмуининг 1-корпусига, Тошкент шаҳри, Ислом Каримов кўчаси, 43-уй манзили бўйича жойлаштирилсин.\n6. Ўзбекистон Республикаси Президенти Администрацияси Молия-хўжалик департаменти белгиланган тартибда Комиссия Ижро аппаратининг жойлашувини, унинг мебель, компьютер техникаси ва бошқа моддий-техника воситалари билан жиҳозланишини, шунингдек, белгиланган лимитларга мувофиқ транспорт воситалари ажратилишини таъминласин.\n(6-банд Ўзбекистон Республикаси Президентининг 2019 йил 1 февралдаги ПФ-5650-сонли Фармони таҳририда)\nЎзбекистон Республикаси Президентининг 2017 йил 10 июлдаги ПҚ-3119-сонли қарорига\nЎзбекистон Республикаси Президенти Администрацияси раҳбари, Комиссия раисининг ўринбосари\nЎзбекистон Республикаси Президенти маслаҳатчиси, Комиссия раисининг ўринбосари\nЎзбекистон Республикаси Президенти маслаҳатчиси — Спичрайтери, Комиссия раисининг ўринбосари\nЎзбекистон Республикаси Президенти Администрацияси Молия-хўжалик департаменти раҳбари\nЎзбекистон Республикаси Бош вазирининг биринчи ўринбосари — Ўзбекистон Республикаси транспорт вазири\n«Ўзархив» агентлиги бош директори\nЎзбекистон Республикаси Марказий банки ҳузуридаги «Давлат белгиси» давлат ишлаб чиқариш бирлашмаси бош директори\n«Фонон» давлат илмий-ишлаб чиқариш корхонаси бош директори\nЎзбекистон Республикаси Президенти ҳузуридаги Давлат мукофотлари ва геральдика бўйича Комиссия фаолиятини ташкил этиш тўғрисидаги\nМазкур Низом Ўзбекистон Республикаси Президенти ҳузуридаги Давлат мукофотлари ва геральдика бўйича Комиссиянинг (кейинги ўринларда — Комиссия деб юритилади) асосий вазифалари, функциялари, ваколатлари, таркиби ва ишни ташкил этиш тартибини белгилайди.\n1. Комиссия Ўзбекистон Республикаси Президенти ҳузурида доимий ишлайдиган маслаҳат ва кенгаш органи ҳисобланиб, Ўзбекистон Республикаси Президентининг Ўзбекистон Республикаси давлат мукофотлари билан тақдирлаш ва Ўзбекистон Республикаси фахрий унвонларини (кейинги ўринларда — давлат мукофотлари деб юритилади) бериш масалалари бўйича конституциявий ваколатлари амалга оширилишини, шунингдек, геральдика соҳасида ягона давлат сиёсати юритилишини таъминлайди.\n2. Комиссия ўз фаолиятида Ўзбекистон Республикасининг Конституцияси ва қонунлари, Ўзбекистон Республикаси Президентининг фармонлари, қарорлари, фармойишларига, шунингдек, бошқа қонун ҳужжатларига ва мазкур Низомга амал қилади.\n3. Комиссия тузилмасида унинг ишчи органи ҳисобланган Ижро аппарати фаолият юритади.\nЎзбекистон Республикаси Президентининг давлат мукофотлари билан тақдирлаш масалалари бўйича конституциявий ваколатлари амалга оширилишига ва геральдика соҳасида ягона давлат сиёсати юритилишига кўмаклашиш;\nдавлат мукофотларига муносиб номзодларни танлашни таъминлаш ва Ўзбекистон Республикаси Президентига мукофотлаш бўйича таклифларни тайёрлаш;\nдавлат мукофотлари тизимини такомиллаштиришга оид таклифларни тайёрлаш;\nдавлат ва хўжалик бошқаруви, маҳаллий давлат ҳокимияти органлари, бошқа идора ва ташкилотларда давлат мукофотлари бўйича иш амалиётини ўрганиш, умумлаштириш ва такомиллаштириш;\nЎзбекистон Республикаси давлат мукофотлари комплектларини шакллантириш, янги давлат ва идоравий мукофотларнинг низомлари, эскизлари ва тавсифлари лойиҳаларини ишлаб чиқиш бўйича таклифларни тайёрлаш;\nрасмий рамзлар ва фарқловчи белгиларни яратиш ҳамда улардан фойдаланиш ишларини геральдик жиҳатдан таъминлаш;\nдавлат ва идоравий мукофотлар, шунингдек, уларга тенглаштирилган бошқа мукофотларнинг геральдик тавсифларини такомиллаштириш бўйича таклифларни тайёрлаш;\nдавлат мукофотлари ва геральдика масалаларига оид Ўзбекистон Республикаси қонунлари, Ўзбекистон Республикаси Президентининг фармонлари, қарорлари, фармойишлари ва топшириқлари ижросини назорат қилиш;\nдавлат ва хўжалик бошқаруви, маҳаллий давлат ҳокимияти органлари, бошқа идора ва ташкилотларнинг идоравий мукофотларни таъсис этиш масалаларига доир фаолиятларини мувофиқлаштириш ва йўналтириш.\n5. Комиссия ўзига юклатилган вазифалардан келиб чиққан ҳолда қуйидаги функцияларни амалга оширади:\nдавлат мукофотлари билан тақдирлаш бўйича Ўзбекистон Республикаси Президентига киритилган тақдимномаларни кўриб чиқиш;\nдавлат мукофотларига тавсия этилган номзодларни тавсифловчи маълумотларни ҳамда уларнинг фаолият кўрсатаётган соҳада эришган ютуқларини ўрганиш;\nЎзбекистон Республикаси Президентига давлат мукофотлари билан тақдирлаш бўйича таклифларни тақдим этиш;\nЎзбекистон Республикаси давлат мукофотларини таъсис этиш ва бекор қилиш тўғрисидаги масалаларни ҳамда давлат мукофотлари ва геральдика соҳасига доир қонун лойиҳалари ва бошқа меъёрий-ҳуқуқий ҳужжатларни кўриб чиқиш;\nЎзбекистон Республикасининг янги давлат ва идоравий мукофотларининг низомлари, эскизлари ва тавсифлари лойиҳаларини ишлаб чиқиш;\nдавлат ва хўжалик бошқаруви, маҳаллий давлат ҳокимияти органлари, бошқа идора ва ташкилотларда давлат мукофотлари бўйича иш амалиётини ўрганиш ва умумлаштириш ишларини ташкил этиш, шунингдек, уларнинг мазкур йўналишдаги фаолиятини яхшилаш юзасидан таклифларни ишлаб чиқиш;\nЎзбекистон Республикаси Президентига давлат мукофотлари ва геральдикага оид масалалар юзасидан ахборот-таҳлилий маълумотларни тайёрлаш;\nдавлат ва хўжалик бошқаруви, маҳаллий давлат ҳокимияти органлари, бошқа идора ва ташкилотларнинг идоравий мукофотларини таъсис этиш тўғрисидаги таклифларни кўриб чиқиш;\nрасмий рамзлар ва фарқловчи белгиларни таъсис этиш ҳамда улардан фойдаланишга оид геральдик экспертиза хулосаларини кўриб чиқиш;\nгеральдика масалалари бўйича хулосаларни тайёрлаш ва ваколат доирасида тегишли меъёрий-ҳуқуқий ҳужжатларга изоҳ бериш;\nдавлат ва хўжалик бошқаруви, маҳаллий давлат ҳокимияти органлари, бошқа идора ва ташкилотлар учун расмий рамзлар ва фарқловчи белгиларни таъсис этиш ҳамда улардан фойдаланиш масалалари бўйича тавсияларни ишлаб чиқиш;\nгеральдик рамзлар ва идоравий мукофотларни ишлаб чиқиш, таъсис этиш, тайёрлаш ва ҳисобга олишга оид назарий, амалий ва техник меъёрларни ўрганиш;\nдавлат ва хўжалик бошқаруви, маҳаллий давлат ҳокимияти органлари, бошқа идора ва ташкилотларга давлат ва идоравий мукофотлар, шунингдек, геральдикага оид масалалар юзасидан услубий ва амалий ёрдам кўрсатиш;\nдавлат мукофотлари ва геральдика масалалари бўйича халқаро тажрибани ўрганиш, шунингдек, мукофотлаш тизимини такомиллаштириш бўйича таклифларни ишлаб чиқиш;\nгеральдика назарияси ва тарихи бўйича илмий-тадқиқот ишларини ташкил этиш;\nЎзбекистон Республикаси Президентининг давлат мукофотлари билан тақдирлаш ва геральдика масалаларига доир алоҳида топшириқларини бажариш.\n6. Комиссия ўзига юклатилган вазифа ва функцияларни бажариш учун қуйидаги ваколатларга эга:\nдавлат мукофотларига муносиб номзодларни аниқлайди ва уларни мукофотлаш юзасидан Ўзбекистон Республикаси Президентига таклифларни киритади;\nЎзбекистон Республикасининг давлат мукофотлари ва геральдика масалаларига оид қонунлари ва бошқа меъёрий-ҳуқуқий ҳужжатлар лойиҳаларини тайёрлашда иштирок этади;\nдавлат ва хўжалик бошқаруви, маҳаллий давлат ҳокимияти органлари, бошқа идора ва ташкилотлардан давлат мукофотлари ва геральдика масалалари билан боғлиқ зарурий материал ва маълумотларни ўрнатилган тартибда олади;\nдавлат ва хўжалик бошқаруви, маҳаллий давлат ҳокимияти органлари, бошқа идора ва ташкилотлар раҳбарларига улар томонидан чиқарилган идоравий мукофотлар ва геральдика масалаларига оид меъёрий-ҳуқуқий ҳужжатлар Ўзбекистон Республикасининг қонунлари ва бошқа қонуности ҳужжатларига зид келган ҳолларда уларни бекор қилиш тўғрисида расмий мурожаатномаларни киритади;\nКомиссия ўзининг йиғилишларида ваколат доирасига кирувчи масалалар юзасидан давлат ва хўжалик бошқаруви, маҳаллий давлат ҳокимияти органлари, бошқа идора ва ташкилотларнинг мансабдор шахсларини эшитади;\nўз ваколатлари доирасида давлат мукофотлари ва геральдикага оид Ўзбекистон Республикаси қонунлари, Ўзбекистон Республикаси Президентининг фармонлари, қарорлари, фармойишлари ва топшириқлари ижроси назоратини амалга оширади;\nдавлат ва хўжалик бошқаруви, маҳаллий давлат ҳокимияти органлари, бошқа идора ва ташкилотлар томонидан давлат мукофотлари ва геральдика масалалари бўйича камчилик ва нуқсонларга йўл қўйилганлиги аниқланган тақдирда уларни бартараф этиш чораларини кўради;\nКомиссия ваколат доирасига кирувчи масалалар юзасидан давлат ва хўжалик бошқаруви, маҳаллий давлат ҳокимияти органлари, бошқа идора ва ташкилотлар вакилларини, шунингдек, ижодий, илмий, таълим ва бошқа муассасаларнинг олим ва мутахассисларини жалб қилади;\n7. Комиссия ўз ваколатлари доирасида фаолият йўналишлари бўйича эксперт кенгашлари ва ишчи гуруҳларни тузиши мумкин.\n8. Комиссия таркибига Комиссия раиси, унинг иккита ўринбосари, котиби ва Комиссия аъзолари киради.\nКомиссия раиси, унинг иккита ўринбосари ва Комиссия аъзолари Комиссия фаолиятини амалга оширишда жамоатчилик асосида иштирок этадилар.\nКомиссия котиби Комиссия Ижро аппаратининг раҳбари ҳисобланади ва ўз фаолиятини доимий асосда олиб боради.\n9. Комиссия аъзолари унинг йиғилишларида алмашув ҳуқуқисиз иштирок этадилар.\nКомиссия аъзолари бошқа ишга ўтган тақдирда, унинг таркибига ушбу лавозимларга янги тайинланган шахслар киритилади.\n10. Комиссия ўз ишини йиғилиш шаклида ташкил этиб, унга раис раҳбарлик қилади.\n11. Комиссия йиғилишлари навбатдаги ва навбатдан ташқари бўлиши мумкин.\nНавбатдаги йиғилишлар тегишли материалларнинг тўпланишига қараб, ҳар чоракда камида бир марта чақирилади.\nНавбатдан ташқари йиғилишлар алоҳида ҳолларда Комиссия ваколатлари доирасига кирадиган, зудлик билан ҳал қилиниши зарур бўлган масалалар юзасидан чақирилади.\n12. Йиғилишларнинг кун тартиби, шунингдек, уларни ўтказиш жойи ва вақти Комиссия раиси томонидан белгиланади.\n13. Йиғилишлар Комиссия аъзоларининг умумий сонидан камида учдан икки қисми қатнашган тақдирда ваколатли ҳисобланади.\n14. Комиссия йиғилишларини Комиссия раиси олиб боради, Комиссия раиси қатнашмаган ҳолларда — унинг топшириғига кўра йиғилишни раис ўринбосарларидан бири олиб боради.\n15. Комиссия қарорлари йиғилишда қатнашаётган Комиссия аъзоларининг кўпчилик қисми овоз берган ҳолда қабул қилинади. Овозлар тенг бўлган ҳолларда, йиғилишга раислик қилувчининг овози ҳал қилувчи овоз ҳисобланади.\n16. Комиссия қарорлари баённома билан расмийлаштирилади, уни Комиссия раиси ёки йиғилишга раислик қилган унинг ўринбосари ва Комиссия котиби имзолайди.\n17. Комиссия иши билан боғлиқ ахборотлар ошкор қилинмайдиган маълумот ҳисобланади ва эълон қилиниши тақиқланади.\nЙиғилишларда иштирок этган Комиссия аъзолари Комиссия иши билан боғлиқ ахборотларни тарқатган ҳолатларда ўрнатилган тартибда жавоб беради.\n18. Фойдаланиш ҳуқуқи чекланган ахборотларни ўзида мужассам этган материаллар Комиссиянинг ёпиқ йиғилишларида Комиссиянинг ваколатли аъзолари иштирокида кўриб чиқилади. Ушбу йиғилишларда қабул қилинган қарорлар ўрнатилган тартибда расмийлаштирилади.\n19. Ижро аппаратини раҳбар — Комиссия котиби бошқаради ва унинг мақоми Ўзбекистон Республикаси Президенти Администрациясининг бош консультантига тенглаштирилади.\n(19-банд Ўзбекистон Республикаси Президентининг 2019 йил 1 февралдаги ПФ-5650-сонли Фармони таҳририда)\n20. Ижро аппарати Комиссия фаолиятини ташкилий, моддий-техник ва ахборот-таҳлилий жиҳатдан таъминлаш мақсадида ташкил этилади ва ўз фаолияти бўйича Комиссияга ҳисобдор бўлади.\n21. Ижро аппарати таркибига давлат мукофотлари ва геральдика масалалари бўйича гуруҳлар киради.\n22. Давлат мукофотлари масалалари бўйича гуруҳ таркибига гуруҳ раҳбари, мутахассис ва инспектор-иш юритувчи киради.\n23. Давлат мукофотлари масалалари бўйича гуруҳ раҳбари ўз мақомига кўра, Ўзбекистон Республикаси Президенти Администрациясининг етакчи консультантига тенглаштирилади.\n(23-банд Ўзбекистон Республикаси Президентининг 2019 йил 1 февралдаги ПФ-5650-сонли Фармони таҳририда)\n24. Давлат мукофотлари масалалари бўйича гуруҳ:\nтақдим этилган материалларни йиғиш, умумлаштириш ва таҳлил қилишни амалга оширади, номзодларнинг тавсифловчи маълумотларини ва давлат мукофотига муносиблигини ўрганади;\nстатистик ва таҳлилий ҳужжатларни ҳамда номзодларни тавсифловчи маълумотларни тайёрлайди;\nномзодлар ҳақида ягона маълумотлар банкини шакллантиради ва улар тўғрисидаги маълумотларни киритиб боради;\nномзодлар ҳужжатлари бўйича статистик ҳисоб-китоб ва архив ишини юритади;\nмукофотлаш бўйича келиб тушган материалларнинг тўлиқлиги ва тўғрилигини текширади ҳамда уларни кўриб чиқиш учун Комиссияга тақдим этади;\nКомиссияни давлат мукофотлари масалалари бўйича зарурий ахборот-таҳлилий материаллар билан таъминлайди;\nзарур ҳолларда, номзодларнинг фаолиятини жойларга чиқиб ўрганади;\nдавлат ва хўжалик бошқаруви, маҳаллий давлат ҳокимияти органлари, бошқа идора ва ташкилотлардан давлат мукофотларига тавсия этилган номзодлар тўғрисидаги материалларни таҳлил қилади;\nдавлат ва хўжалик бошқаруви, маҳаллий давлат ҳокимияти органлари, бошқа идора ва ташкилотларнинг мукофотлаш бўйича иш амалиётини жойларга чиқиб ўрганади ва умумлаштиради, уларнинг мазкур йўналишдаги фаолиятларини такомиллаштириш юзасидан тавсиялар киритади;\nдавлат мукофотлари масалаларига оид Ўзбекистон Республикаси қонунлари, Ўзбекистон Республикаси Президентининг фармонлари, қарорлари, фармойишлари ва топшириқларининг ижроси юзасидан ўз ваколати доирасида назоратни амалга оширади;\nхорижий мамлакатларнинг давлат мукофотлари тизимидаги тажрибасини ўрганади, таҳлил қилади ва уларнинг илғор тажрибаларини амалиётга татбиқ этиш бўйича таклифларни киритади;\nдавлат мукофотлари масалалари бўйича тегишли давлат органлари ва ташкилотлари билан хизмат доирасида ёзишмаларни олиб боради;\nмукофотлаш тизимини такомиллаштириш бўйича услубий ва бошқа материалларни тайёрлайди;\nдавлат мукофотлари бўйича Комиссия йиғилиши кун тартибига киритилган масалалар юзасидан зарур ҳужжатларни, материалларни ва таклифларни тайёрлайди;\n25. Геральдика масалалари бўйича гуруҳ таркибига гуруҳ раҳбари, мутахассис ва инспектор-иш юритувчи киради.\n26. Геральдика масалалари бўйича гуруҳ раҳбари ўз мақомига кўра, Ўзбекистон Республикаси Президенти Администрациясининг етакчи консультантига тенглаштирилади.\n(26-банд Ўзбекистон Республикаси Президентининг 2019 йил 1 февралдаги ПФ-5650-сонли Фармони таҳририда)\n27. Геральдика масалалари бўйича гуруҳ:\nгеральдика масалаларига оид материалларни йиғиш, қайта ишлаш, умумлаштириш ва таҳлил қилишни амалга оширади, шунингдек, давлат рамзларини қўллаш амалиётини ўрганади;\nдавлат ва хўжалик бошқаруви, маҳаллий давлат ҳокимияти органлари, бошқа идора ва ташкилотларнинг амалдаги идоравий мукофотларини ўрганади ва кўриб чиқади, камчилик ва нуқсонлар аниқланган тақдирда уларни бартараф этиш чораларини кўради;\nянги идоравий мукофотларни таъсис этишда давлат рамзлари ва фарқловчи белгилардан фойдаланишга оид масалаларни кўриб чиқади;\nидоравий мукофотлар бўйича ягона маълумотлар банкини шакллантиради;\nгеральдика ва идоравий мукофотларга оид ҳужжатлар бўйича ҳисоб-китоб ва архив ишини юритади;\nгеральдика ва идоравий мукофотлар бўйича келиб тушган материалларнинг тўлиқлиги ва тўғрилигини текширади ҳамда уларни кўриб чиқиш учун Комиссияга тақдим этади;\nКомиссияни геральдика масалалари бўйича зарурий ахборот-таҳлилий материаллар билан таъминлайди;\nгеральдика ва идоравий мукофотлар масалалари бўйича тегишли давлат органлари ва ташкилотлари билан хизмат доирасида ёзишмаларни олиб боради;\nгеральдика назарияси ва тарихи бўйича илмий-тадқиқот ишларини олиб боради;\nгеральдикага оид масалалар бўйича халқаро тажрибани ўрганади, таҳлил қилади ва умумлаштиради;\nгеральдика ва идоравий мукофотлар бўйича Комиссия йиғилишлари кун тартибига киритилган масалалар юзасидан зарурий ҳужжатларни, материалларни ва таклифларни тайёрлайди;\n28. Комиссия Ижро аппарати раҳбари ва гуруҳлар раҳбарлари Ўзбекистон Республикаси Президентининг фармойиши билан лавозимга тайинланади ва лавозимидан озод этилади.\n29. Ўзбекистон Республикаси Президенти Администрацияси раҳбари мутахассислари ва инспектор-иш юритувчилари Ўзбекистон Республикаси Президенти Администрацияси раҳбари томонидан лавозимга тайинланади ва лавозимидан озод этилади.\n(29-банд Ўзбекистон Республикаси Президентининг 2019 йил 1 февралдаги ПФ-5650-сонли Фармони таҳририда)\n30. Комиссия фаолияти Ўзбекистон Республикаси Президентининг давлат хизмати ва кадрлар захираси масалалари бўйича маслаҳатчиси бўлинмалари давлат мукофотлари ва геральдика шўъбаси томонидан мувофиқлаштирилади ва йўналтирилади.\n(30-банд Ўзбекистон Республикаси Президентининг 2019 йил 1 февралдаги ПФ-5650-сонли Фармони таҳририда)\n31. Комиссия фаолиятини молиявий ва моддий-техник жиҳатдан таъминлаш Ўзбекистон Республикаси Президенти Администрацияси Молия-хўжалик департаменти томонидан амалга оширилади.\n(31-банд Ўзбекистон Республикаси Президентининг 2019 йил 1 февралдаги ПФ-5650-сонли Фармони таҳририда)\nЎзбекистон Республикаси Президенти ҳузуридаги Давлат мукофотлари ва геральдика бўйича Комиссия Ижро аппаратининг\nЎзбекистон Республикаси Президенти ҳузуридаги Давлат мукофотлари ва геральдика бўйича Комиссиянинг\nКомиссия котиби — Ижро аппарати раҳбари (доимий асосда)\nI. Комиссия котиби — Ижро аппарати раҳбари\nИнспектор — иш юритувчи\n(Ўзбекистон Республикаси қонун ҳужжатлари тўплами, 2017 й., 28-сон, 639-модда)


Болангиз билан дилдан суҳбатлашсангиз... / ADOLAT ижтимоий-сиесий газетаси\nБолангиз билан дилдан суҳбатлашсангиз...\nҲар йили 1 июнь — Халқаро болаларни ҳимоя қилиш куни муносабати билан кимдир фарзандини истироҳат боғига олиб борса, кимдир узоқ кутилган совға тақдим этади. Хуллас, бу кун болажонлар қувончига қувонч қўшади.\nЗеро, болалар байрами ҳақиқий байрамдек ўтиши ҳам керак-да. Ўйлаб қарасак, баъзан аслида болага ота-она, яқинларининг эътиборидан бўлак ҳеч нарса керак эмаслигини унутиб қўйгандекмиз. Ишонасизми, бола билан унинг севимли эртак қаҳрамонлари ҳақида соатлаб мароқли суҳбатлашса бўлади. Қаҳрамонлардан фарзандингизга ўхшаш жиҳатларини топиб бера олсангиз ёки ўша қаҳрамоннинг ўрнига ўзини қўйиб кўришини сўрасангиз борми, болангиздан бахтиёр инсон бўлмайди! Шундай пайтларда севимли қаҳрамони ҳақида тўлқинланиб сўзлаётган, ҳеч кимдан кам бўлмай, соғ-саломат вояга етаётган, фикрлашдан, саволлар беришдан, ўсишдан тўхтамаётган фарзандингиз борлигига шукроналар айтасиз, албатта...\nМаълумотларга қараганда, бугунга келиб Ўзбекистонда йилига ўрта ҳисобда 720-730 минг нафар бола дунёга келаяпти. Қарийб 20 йил аввал бу кўрсаткич 600 мингга яқинни ташкил этган. Бу ўсиш сабаби, назаримизда, халқимиз ўзининг бугуни ва эртасидан кўнгли тўқлигида ҳам. Юртдошларимиздаги кўнгил хотиржамлиги ва эртага бугунга қараганда яхшироқ яшашга бўлган иштиёқнинг баландлиги туғилаётган болалар сони кўпайишига сабаб бўлаётган бўлса ажабмас. Асосийси, болаларимиз давлат, жамият эътиборидан четда қолмаяпти.\nБундан бир неча йил аввал ўқиб қолгандим: БМТнинг UNICEF Болалар жамғармаси томонидан ўтказилган тадқиқот натижаларига кўра, Европанинг ривожланган давлатларидан бири — Литвада ота-оналар болаларига кунига ўртача 7 дақиқа вақт ажратар, шу сабаб болалар ўзларини бахтсиз ҳис қилар экан.\nБиз одатда ривожланишига, одамларининг турмуш шароитига ҳавас билан назар ташлаган давлатларда болалар ўзини бахтсиз ҳисобласа-я?..\nАлбатта, дунё миқёсида жаҳон ҳамжамияти томонидан болалар ҳуқуқини ҳимоя қилиш мавзусида сўз юритилганда Африка давлатларида қашшоқлик, сувсизлик, очлик оқибатида бевақт ҳалок бўлаётган болалар ачиниш билан ёдга олинади, уларга ёрдам беришга ундалади. Сайёрамизнинг энг бадавлат кишиси, “Microsoft” асосчиси, дастурчи Билл Гейтс суҳбатларнинг бирида бу ҳолатга қуйидагича изоҳ беради: “Мен ҳаётда бир нарсани имкон қадар эртароқ англаб етишни истаган бўлар эдим, бу — адолатсизлик. 30 ёшимга қадар, Мелинда (турмуш ўртоғи) иккаламизнинг Африка бўйлаб саёҳатимизгача, афсуски ноҳақлик нималигини чиндан ҳис қилмаган эканман. Инсон аталмиш буюк мавжудотнинг қанчалар қашшоқликда ҳаёт кечираётганини кўриб, даҳшатдан сўзлолмай қолган эдик ўшанда. Ортга қайтишимиз билан биринчи ишимиз кўрганларимизни яқиндан ўрганишга бағишланди. Касаллик сабаб миллионлаб африкалик болаларнинг ўлими қаршисида барча — энг қудратли давлатлар ҳам бефарқ ва совуққонлик билан қараб туришлари — адолатсизлик эди. Биз буни жаҳондаги энг жирканч ноҳақлик эканини ҳис қилдик, қўл қовуштириб тура олмай, шу заҳотиёқ ишга киришдик...”\nОчиғини айтганда, байрам арафасида дунё болаларига тегишли тушкун хабарлар ва воқеликлар ёки адолатсизликлар ҳақида сўзламасак ҳам бўлар эди. Аммо боланинг бегонаси бўлмайди деганларидек, дунёнинг қайси бурчагида бўлмасин, қайси миллат вакили бўлмасин, боланинг кўзи бекорга намланиши, бешафқат инсонларнинг қурбонига айланиши, катталарнинг беўй хатти-ҳаракатидан жабрланишига жим қараб туриб бўлмайди. Қолаверса, бирни кўриб фикр, бирни кўриб шукр қил дейилганидек, баъзан “уним кам, буним кам, яшаш шароитим ҳаминқадар” дея нолишга одатланган айрим юртдошларимизга эртамиз эгалари ҳисобланмиш болаларнинг маънан, жисмонан ва руҳан баркамол бўлиб вояга етишига Ўзбекистонда яратилгандек шароит бошқа давлатларда учрамаслигини яна бир бор эслатиб ўтмоқчимиз.\nФикримиз сўнггида Ўзбекистонда болалар ҳуқуқининг мамлакат миқёсида ҳимоя қилинаётганлигини англатувчи айрим факт ва рақамларни келтирсак:\nСўнгги ўн йилда туғма нуқсонлари бўлган болалар сони 1,3 баробар камайган. 6-15 ёшли болалар орасида ўткир юқумли касалликлар билан оғриш 34,4 фоизга, пневмонияга чалиниш 49,7 фоизга, бронхит билан хасталаниш 32,8 ва сколиоз билан касалланиш 32,7 фоизга камайди.\nКейинги беш йилда мамлакатимизда ҳар 100 минг чақалоққа нисбатан оналар ўлими 23,1 дан 19 тага, 5 ёшгача бўлган болалар ўлими 14,8 тадан 13,9 тага, чақалоқлар ўлими 11 тадан 10,7 тага камайди. Ушбу кўрсаткичлар бўйича Ўзбекистон Бирлашган Миллатлар Ташкилотининг Мингйиллик ривожланиш мақсадларига тўлиқ эришди.\nМиллий эмлаш тақвимига мувофиқ 18 ёшгача бўлган болалар 11 та касалликка қарши эмланади.\nСўнгги беш йилда ёшлар учун мамлакатимизда 278 та болалар мусиқа ва санъат мактаби, 523 та спорт иншооти ва 100 дан ортиқ сузиш ҳавзалари қуриб, реконструкция қилинди.\nЎзбекистонда болалар учун “хавфсиз интернет” тарифи жорий қилинган.\nМамлакатимиздаги умумтаълим мактабларида 1-синф ўқувчиларидан бошлаб чет тили фанидан сабоқ берилади.\nДавлат таълим муассасаларида болаларни ўқитиш 7 тилда олиб борилмоқда.\nФахрли касбга муносиб бўлайлик...\nЎқитувчилик — инсонни маънан юксалтирадиган ва қалбда фахр уйғотадиган касб. Касб деб айтаяпману аслида бу шунчаки касб эмас, инсонга Яратган...\nҚарз эвазига... исрофгарчилик...\nБундан юз йил бурун маърифатпарвар Маҳмудхўжа Беҳбудий “Тўйга исроф қилинатургон оқчаларни ўқумоқ йўлиға сарф қилсангиз!” деб даъват эт...\nХалқ манфаати — бош мақсад\nПрезидентимизнинг Олий Мажлисга Мурожаатномаси Ўзбекистон деб аталган улуғ юрт учун муҳим ҳужжат бўлди. Унда, бир жиҳатдан, мамлакатимизнинг фа...\nЭртамиз эгалари камолоти йўлида...\nМедиа-тур доирасида халқ таълими вазири ўринбосари Д.Кенжаев ва бошқалар иштирокида брифинг ташкил этилди....


Небидо – medu.uz – Дорилар ҳақида маълумотлар ўзбек тилида\nHome Йўриқномалар Небидо\nПрепаратнинг савдо номи: Небидо®\nТаъсир этувчи модда (ХПН): тестостерон\nДори шакли: мушак ичига юбориш учун эритма 250 мг/мл.\n1 ампула ёки флакон (4 мл эритма) қуйидагиларни сақлайди:\nфаол модда: тестостерон ундеканоати – 1000,0 мг;\nёрдамчи моддалар: бензилбензоат, тозаланган канакунжут мойи.\nТаърифи: тиниқ, кўринарли заррачаларсиз эритма.\nФармакотерапевтик гуруҳи: Жинсий гормонлар ва жинсий тизимнинг модуляторлари. Андрогенлар.\nТестостерон ундеканоати табиий андроген тестостероннинг эфири ҳисобланади. Препаратнинг фаол шакли – тестостерон, ён занжирни парчаланиши натижасида ҳосил бўлади.\nТестостерон эркак организмидаги асосий андроген бўлиб, асосан моякларда ва, камроқ даражада, буйрак усти безларининг пўстлоғида синтезланади.\nТестостерон она қорнидаги ҳомилани ривожланиш вақтида, эрта болаликда, шунингдек жинсий етилиш даврида, эркак хусусиятларни кейинчалик эса эркак фенотипи ва андрогенга боғлиқ фаолиятларни (масалан, сперматогенез, жинсий безлар) шаклланишига жавобгардир. Тестостерон секрециясини етишмовчилиги эркак гипогонадизмига олиб келади, у зардобда тестостероннинг паст концентрациялари билан ифодаланади. Эркак гипогонадизми билан боғлиқ бўлган симптомларга, эректил дисфункция, жинсий майлни пасайиши, толиқиш, депрессив кайфият, иккиламчи жинсий белгиларнинг йўқлиги, етилмаганлиги ёки регресси, шунингдек остеопорозни юқори хавфи киради. Экзоген андрогенлар эндоген тестостероннинг етишмаган миқдорини ошириш ва гипогонадизм симптомларини камайтириш мақсадида буюрилади.\nТестостероннинг таъсири нишон-аъзога қараб, асосан, андроген (масалан, простата бези, уруғ пуфаклари, моякларнинг қўшимчалари) ёки оқсил-анаболик (мушаклар, суяклар, қон яратиш тизими, буйраклар, жигар) таъсирлар билан ифодаланади.\nТестостероннинг айрим аъзоларда таъсири тестостеронни периферик тўқималарда эстрадиолга айлангандан кейин намоён бўлади, сўнгра эстрадиол нишон-хужайраларнинг (масалан, гипофиз, ёғ тўқимаси, бош мия, суяклар ва тестикуляр лейдиг хужайраларининг) ядроларидаги эстроген рецепторлари билан боғланади.\nГипогонадизми бўлган эркакларда, андрогенларни ишлатиш тананинг ёғ тўқимасини камайтиради, тананинг ёғ бўлмаган массасини оширади, шунингдек суяк тўқимасини емирилишини олдини олади. Андрогенлар жинсий фаолиятини яхшилаши мумкин, шунингдек кайфиятни яхшилаш йўли билан ижобий рухий таъсир кўрсатади.\nНебидо® тестостерон ундеканоатини сақловчи мушак ичига юбориладиган лепо-препаратдир. Шу сабабга кўра, биринчи пассаж самараси йўқ. Тестостероннинг мойли эритмаси мушак ичига инъекция қилинганидан кейин у деподан аста-секин ажралиб чиқади ва зардоб эстеразалари томонидан тестостерон ва ундекан кислотасига тўлиқ парчаланади. Тестостероннинг зардобдаги концентрациясини дастлабки кўрсатгичларига нисбатан ошиши инъекциядан кейинги куниёқ аниқланиши мумкин.\nИкки алоҳида тадқиқотлар давомида, тестостероннинг 24 ва 45 нмоль/л ни ташкил қилувчи максимал концентрацияси, гипогонадизми бўлган эркакларга бир марта мушак ичига 1000 мг тестостерон ундеканоати юборилганидан кейин мувофиқ 14 ва 7 кун ўтгач аниқланган. Тестостероннинг паст максимал даражалари пасайган, бунда ярим чиқарилиш даври тахминан 53 кунни ташкил қилган.\nҚонда айланиб юрган тестостероннинг тахминан 98% қон зардобида жинсий стероидларни боғловчи глобулин ва альбумин билан боғланади. Фақат тестостероннинг эркин фракцияси биологик фаол ҳисобланади. Тестостерон кекса эркакларга юборилганидан кейин тахминий тақсимланиш ҳажми тахминан 1,0 л/кг даражасида аниқланган.\nЭфир боғини парчаланиши натижасида тестостерон ундеканоатидан ҳосил бўлувчи тестостерон, эндоген тестостерон каби метаболизмга учрайди ва организмдан ўша йўллар билан чиқарилади. Ундекан кислотаси бошқа алифатик карбон кислоталари каби,\nβ-оксидланиш йўли билан метаболизмга учрайди.\nТестостерон жигарда ва ундан ташқарида аҳамиятли метаболизмга учрайди. Нишонланган тестостерон юборилганидан кейин радиофаол модданинг тахминан 90% сийдикда глюкуронидли ва сульфат кислотали конъюгатлари кўринишида аниқланади, 6% эса ичак-жигар циркуляциядан ўтганидан кейин аҳлатда аниқланади. Сийдикда аниқланадиган маҳсулотлар андростерон ва этиохоланолонни ўз ичига олади.\nГипогонадизми бўлган эркакларга 1000 мг тестостерон ундеканоатини мушак ичига такроран юборилганидан кейин, инъекциялар орасидаги 10 ҳафта интервалда, мувозанат концентрациясига 3-нчи ва 5-нчи инъекциялар орасида эришилган. Мувозанат холатида тестостероннинг ўртача максимал ва ўртача минимал концентрациялири мувофиқ 42 ва\n17 нмоль/л ни ташкил қилган. Зардобдаги тестостероннинг максималдан кейинги даражалари тахсинан 90 кунга тенг яримчиқарилиш даври билан пасайган, бу моддани деподан ажралиб чиқиш тезлигига мувофиқ келади.\nЭркаклардаги бирламчи ва иккиламчи гипогонадизмдаги тестостерон етишмовчилиги (тестостерон ўрнини босувчи даволаш).\nНебидо® инъекцияси (1 ампулада ёки флаконда 1000 мг тестостерон ундеканоати сақланади) 10-14 ҳафтада бир марта қилинади. Инъекциянинг бундай тез-тезлигида тестостероннинг етарли даражасини тутиб туриш таъминланади ва модданинг кумуляцияси юз бермайди.\nАмпула (флакон) ичидагисини, у очилганидан кейин дарҳол мушак ичига юбориш керак. Инъекцияни жуда секин қилиш керак. Небидо®ни фақат қатъий мушак ичига юбориш мумкин. Юборилаётган модда қон томирга тушмаслигини синчиклаб кузатиш керак.\nДаволашни бошлашдан олдин қон зардобида тестостероннинг миқдорини катталигини аниқлаш керак. Инъекциялар орасидаги биринчи интервални қисқартириш керак, лекин у 6 ҳафтадан кам бўлмаслиги керак. Бундай дозада мувозанат концентрациясига тезроқ эришилади.\nДозани шахсий равишда тузатиш\nИнъекциялар орасидаги интервални охирида қон зардобида тестостероннинг концентрациясини ўлчаш тавсия этилади. Агарда унинг концентрацияси нормал кўрсаткичлардан паст бўлса, бу инъекциялар орасидаги интервални қисқартиришдан далолат бериши мумкин. Юқори концентрацияларда ушбу интервални оширишни мақсадга мувофиқлиги масаласини кўриб чиқиш керак.\nИнъекциялар орасидаги интервал тавсия қилинган 10-14 хафта диапазон атрофида қолиши керак.\nНебидо® болалар ва ўсмирлар учун мўлжалланмаган, чунки 18 ёшгача бўлган эркакларда клиник тадқиқотлар ўтказилмаган (“Махсус кўрсатмалар” бўлимига қаранг).\nМавжуд бўлган чекланган маълумотлар кекса ёшди пациентларда дозага тузатиш киритишнинг зарурати йўқлигини кўрсатади (“Махсус кўрсатмалар” бўлимига қаранг).\nЖигар фаолиятини бузилишлари бўлган пациентларда хечқандай расмий текширишлар ўтказилмаган. Ҳозирги вақтда ёки анамнезида жигар ўсмалари бўлган эркакларда Небидо®ни қўллаш мумкин эмас (“Қўллаш мумкин бўлмаган ҳолатлар” бўлимига қаранг).\nБуйрак етишмовчилиги бўлган пациентларда ҳеч қандай расмий тадқиқотлар ўтказилмаган.\nНебидо® билан даволашда энг кўп акне ва инъекция жойида оғриқ каби нохуш самаралар аниқланган.\nҚуйида берилган жадвалда Небидо®ни қўллашда учраган, MedDRA атамаларига мувофиқ аъзолар тизими синфи бўйича гуруҳланган ножўя реакциялари (НР) келтирилган. НР учраши тез-тезлиги клиник тадқиқотларнинг маълумотлари бўйича аниқланган ва қуйидаги тарзда таснифланган: тез-тез (≥1/100 дан <1/10) ва тез-тез эмас (≥1/1000 дан <1/100).\nНохуш реакциялар 6 клиник тадқиқотлар давомида қайд қилинган (жаъми 422 пациент). Небидо® билан уларнинг алоқаси, эхтимол мумкин хисобланади.\nЖадвал. Олти клиник тадқиқотларнинг умумий маълумотлари асосида аниқланган, MedDRA таснифи бўйича НР бўлган пациентларни учрашининг нисбий тез-тезлиги, N=422 (100%).\nАъзолар тизими Тез-тез Тез-тез эмас\nҚон ва лимфатик тизими томонидан Полицитемия Гематокритни ошиши\nЭритроцитлар сонини ошиши\nГемоглобин даражасини ошиши\nИммун тизими томонидан Ўта юқори сезувчанлик\nМоддалар алмаши- нуви ва овқатланиш томонидан Танани ошиши Иштаҳани ошиши\nГликозилланган гемоглобин даражасини ошиши\nҚонда тригилицеридлар даражасини ошиши\nҚонда холестерин даражасини ошиши\nРуҳиятни бузилиши Депрессия\nЭмоционал сферани бузилиши\nЮрак-қон томир тизими томонидан Қон қуйилишлар Юрак-қон томир тизими фаолиятини бузилиши\nНафас тизими, кўк-\nрак қафаси ва кўкс\nоралиғи аъзолари томонидан Бронхит\nЖигар ва ўт чиқариш йўллари томонидан “Жигар” тестларида силжишлар\nАспартат-аминотрансфераза (АСТ) фаоллигини ошиши\nТери ва тери ости\nтўқималари томонидан Акне Алопеция\nСкелет-мушак ва бириктирувчи тўқима томонидан Артралгия\nҚонда креатинфосфокиназа фаоллигини ошиши\nБуйраклар ва сийдик чиқариш йўллари томонидан Чиқарилаётган сийдик ҳажмини камайиши\nСийдик чиқариш йўллари фаолиятини бузилиши\nЖинсий аъзолар ва кўкрак безлари томонидан Простатаспецифик\nПростата безини тек-ширишни патологик натижалари\nПростата безининг хавфсиз гиперпла-зияси\nПростата безининг интраэпителиал неоплазияси\nПростата безини зичлашиши\nПростата бези фаолиятини бузилиши\nКўкрак безида оғриқ\nКўкрак безини зичлашиши\nЭстрадиол даражасини ошиши\nҚонда эркин тестостерон даражасини ошиши\nҚонда тестостерон даражасини ошиши\nва юбориш жойида-\nги бузилишлар Юбориш жойидаги\nреакцияларнинг тур-ли кўринишлари\nгематома, юбориш жойида таъсирланиш) Кучли толиқиш\nТунги кўп терлаш\nЎпка артериясини мойли эритмалар билан микроэмболияси кам холларда йўтал, ланжлик, гипергидроз, кўкракда оғриқ, бош айланиши, парастезиялар ёки хушдан кетиш каби қатор белгилар ва симптомларни юз беришига олиб келиши мумкин. Бу реакциялар инъекция вақтида ёки бевосита ундан кейин ривожланиши мумкин ва қайтувчи характерга эга. Клиник тадқиқотлар давомида, шунингдек постмаркетинг даврида кам учрайдиган (≥1/10000 ва <1/1000 инъекциялар) ўпка артериясини ёғли микроэмболияси холлари қайд қилинган (“Махсус кўрсатмалар” бўлимига қаранг).\nНебидо® инъекциясидан кейин анафилактик реакциялар ҳақида хабарлар бор.\nЮқорида санаб ўтилган нохуш реакциялар билан бирга тестостерон сақловчи препаратлар билан даволаш фонида асабийлик, агрессия, уйқуда апноэ, турли тери реакциялари (шу жумладан себорея), эрекцияни тезлашиши, шунингдек сариқлик ривожланишининг якка ҳоллари ҳақида хабарлар берилган.\nЮқори миқдорда тестостерон сақловчи препаратлар билан даволаш одатда сперматогенезни қайтувчи тўхташи ёки пасайишини чақиради, бу моякларнинг ўлчамларини камайишига олиб келади. Гипогонадизмни тестостеронни-ўрнини босувчи даволаш кам ҳолларда персистирловчи оғриқли эрекцияни (приапизм) чақириши мумкин.\nТестостерон билан давомли ёки юқори дозали даволаш баъзида организмда суюқлик тутилишини тезлашиш холларига ва шишларга олиб келиши мумкин.\nГарчи Небидо®ни клиник текширишлари давомида бу нохуш реакциялар хақида хабар берилмаган бўлсада, Небидо® билан даволаш фонида уларнинг пайдо бўлиши мумкинлигини инкор этиш мумкин эмас.\nНебидо®ни эркакларда простата ёки кўкрак безларининг андрогенга боғлиқ карциномаси бўлганида; хавфли ўсмаларга йўлдош гиперкальциемияда; ҳозирги вақтдаги ёки анамнездаги жигар ўсмаларида; фаол субстанция ёки препаратнинг ёрдамчи компонентларидан биронтасига юқори сезувчанликда қўллаш мумкин эмас.\nНебидо®ни аёлларда қўллаш мумкин эмас.\nАпноэ синдроми бўлган пациентларда препаратни эҳтиёткорлик билан қўллаш керак.\nТестостеронга таъсир қилувчи препаратлар\nБарбитуратлар ва ферментларнинг бошқа индукторлари\nМикросомал ферментларни индукцияловчи препаратлар (масалан, барбитуратлар) билан ўзаро таъсири бўлиши мумкин, бу тестостероннинг клиренсини ошишига олиб келиши мумкин.\nАндрогенларни бошқа препаратларга таъсири\nҚон зардобида оксифенбутазоннинг концентрациясини ошиши ҳақида хабар берилган.\nТестостерон ва унинг хосилалари перорал антикоагулянтларнинг фаоллигини ошириши мумкин, бу дозани тўғрилаш заруратига олиб келиши мумкин. Бундан қатъий назар, умумий қоида сифатида қон ивишининг орттирилган ёки наслий бузилишлари бўлган пациентларга мушак ичига инъекцияларга тааллуқли чекловларга доимо риоя қилиш керак. Антикоагулянтларни перорал олаётган пациентларда, айниқса андрогенлар билан даволашни бошида ёки охирида, синчков назорат ўтказиш талаб қилинади. Протромбин вақти устидан кучли назорат ўтказиш ва халқаро нормаллаштирилган индексни INR аниқлаш тавсия этилади.\nАндрогенлар инсулиннинг гипогликемик самарасини кучайтириши мумкин. Гипогликемик препаратнинг дозасини пасайтириши зарурати туғилиши мумкин.\nМутаносиблик юзасидан текширишлар ўтказилмаганлиги туфайли, бу препаратни бошқа дори воситалари билан аралаштириш мумкин эмас.\nТестостерон ва АКТГ ёки кортикостероидларни йўлдош қўллаш шишлар пайдо бўлишини кучайтириши мумкин; демак бу моддаларни, айниқса юрак ёки жигар касалликлари бўлган пациентларда, шунингдек шишларга мойиллиги бўлган пациентларда эхтиёткорлик билан қўллаш керак.\nЛаборатория текширишларининг натижаларига таъсири: Андрогенлар зардобдаги тироксинни боғловчи глобулиннинг даражасини пасайтириши мумкин, бу зардобдаги Т4 нинг умумий даражасини пасайишига ва ионли қатрон томонидан Т3 ва Т4 ни қамраб олинишини кучайишига олиб келади. Лекин эркин тиреоид гормонининг даражаси ўзгармасдан қолади, қалқонсимон безининг клиник тасдиқланган дисфункцияси кузатилмайди.\nНебидо®ни фақат гипогонадизм кўринишларида (гипер- вагипогонадотроп) ва фақат агар даволаш бошланганича бу симптомларни чақириши мумкин бўлган барча бошқа сабаблар инсисно қилинган холда қўллаш керак. Тестостерон етишмовчилигининг аниқ клиник белгилари (иккиламчи жинсий белгиларнинг регрессияси, тана тузилишини ўзгариши, астения, либидони пасайиши, эректил дисфункция ва бошқ.) мавжуд бўлиши керак, улар қондаги тестостерон даражасини икки алоҳида ўлчашлар давомида тасдиқланган бўлиши керак.\n65 ёшдан ошган кекса ёшдаги пациентларда Небидо®ни қўллаш тажрибаси чекланган. Ҳозирги пайтда тестостерон даражасининг ёшга кўра назоратли кўрсаткичлари юзасидан якдил фикр мавжуд эмас. Бироқ ёш ўтиши билан қон зардобидаги тестостероннинг даражасини физиологик пасайиши юз беради.\nКекса пациентларни даволаш учун андрогенлар ишлатилганида простата бези гиперплазиясининг хавфи ошиши мумкин. Андрогенлар простата бези карциномасини чақириши мумкинлиги хақида маълумотлар йўқлигига қарамасдан, улар мавжуд бўлган карциномани ўсишига ёрдам бериши мумкин. Шунинг учун тестостерон билан даволашни бошлашдан олдин барча пациентлар простата безининг раки борлиги хавфини истисно қилиш учун, синчков назоратдан ўтишлари керак. Простата ва кўкрак безларини синчиклаб ва мунтазам назорати, тестостерон билан даволаш олаётган пациентларда тавсия этилган усулларга (бармоқ билан ректал текшириш, ПСА (простата специфик антигенни аниқлаш) мувофиқ камида йилига бир марта, ва кекса ёшли пациентларда ва хавф гуруҳига кирувчи пациентларда (клиник ёки оилавий омиллар бўлганида) йилига икки марта ўтказилиши керак. Тестостерон билан ўринбосар даволашда хавфсизликни назорати бўйича регионал тавсияларни эътиборга олиш керак.\nАндрогенлар билан узоқ муддатли даволаш олаётган пациентларда, тестостероннинг концентрациясини лаборатор таҳлилларидан ташқари, вақти-вақти билан қуйидаги лаборатор параметрлар: гемоглобин, гематокрит ва жигарнинг функционал синамалари текширилиши керак.\nЛаборатор натижаларнинг ўзгарувчанлиги туфайли, тестостерон даражасини барча ўлчашлар бир лабораторияда ўтказилиши керак.\nНебидо®ни гиперкальциемияни пайдо бўлиш хавфи (ва у билан боғлиқ гиперкальциурия) бўлган раки бўлган бемор пациентларда, суякка метастазлар туфайли, эҳтиёткорлик билан қўллаш керак. Бу пациентлар зардобида кальцийнинг концентрациясини мунтазам назоратини ўтказиш тавсия этилади.\nГормонал моддаларни, масалан, андроген ҳосилаларини олган пациентларда хавфсиз ва хавфли ўсма ҳоллари ҳақида хабар берилган. Небидо®ни қабул қилаётган эркакларда, қориннинг юқори қисмида кучли оғриқ ва шикоят, жигарни катталашиши ёки қоринда ички қон кетишининг белгилари пайдо бўлган ҳолларда, дифференциал диагностикани ўтказишда, мумкин бўлган вариантлар қаторига жигар ўсмасини киритиш керак.\nОғир юрак, жигар ёки буйрак етишмовчилиги ёки юрак ишемик касаллиги бўлган пациентларда тестостеронни қўллаш билан даволаш, димланган юрак етишмовчилиги билан ёки усиз характерланувчи шиш билан оғир асоратлар чақириши мумкин. Бундай ҳолларда даволашни дарҳол тўхтатиш керак. Буйрак ёки жигар етишмовчилиги бўлган пациентларда бу дори махсулотининг самарадорлиги ва хавфсизлигини тасдиқлаш учун тадқиқотлар ўтказилмаган. Демак, бу пациентларда тестостерон билан ўринбосар даволашни ўтказишда эҳтиёткорликка риоя қилиш керак.\nШишларга мойиллиги бўлган пациентларда эҳтиёткорлик чораларига риоя қилиш керак, чунки андрогенларни қўллаш билан даволаш натрийни юқори тутилишига олиб келиши мумкин.\nОдатда, қон ивишини орттирилган ёки наслий бузилишлари бўлган пациентларда мушак ичига инъекцияларни қўллаш бўйича чеклашларга доимо риоя қилиш керак.\nНебидо®ни тутқаноғи ва мигрени бўлган пациентларда эҳтиёткорлик билан қўллаш керак, чунки бу касалликларни зўрайиши юз бериши мумкин.\nАндрогенларни олаётган пациентларда инсулинга сезувчанликни яхшиланиши кузатилиши мумкин, уларда ўринбосар даволаш натижасида плазмада тестостероннинг концентрациясини нормаллашишига эришилади.\nТаъсирчанлик, асабийлик, тана вазнини ошиши, узайган ёки тез-тез эрекцияла каби маълум клиник белгилар, андрогенларни ҳаддан зиёд таъсирини кўрсатади, бу дозани тўғрилашни талаб қилади.\nМавжуд бўлган уйқудаги апноэ синдроми кучайиши мумкин.\nАндрогенлар соғлом субъектларда мушакларни ривожланишини кучайтириш учун ва жисмоний қобилиятни ошириш учун ишлатилмайди.\nБирламчи ёки иккиламчи эркак гипогонадизмида тестостерон билан ўринбосар даволаш олаётган спортчилар, бу дори маҳсулоти допингга қарши синамаларни ўтказишда ижобий реакция бериши мумкин бўлган таъсир қилувчи модда сақлашидан хабардор қилинган бўлишлари керак.\nБолалар ва 18 ёшдан кичик ўсмирлар иштирокида Небидо®нинг клиник тадқиқотлари ҳозирги вақтгача ўтказилмаган.\nБолаларни даволаш учун тестостеронни ишлатиш маскулинизация билан бирга, суяк тўқимасини ўсиши ва етилишини тезлашишини, шунингдек эпифизнинг ўсиш соҳасини муддатидан олдин бекилишини чақириши мумкин, натижада бу якуний ўсишни пасайишига олиб келади. Оддий хуснбузарлар пайдо бўлиши мумкин.\nБарча мойли эритмалар каби Небидо®ни мушак ичига, препаратнинг мойли эритмаси билан ўпка артериясини микроэмболиясидан сақланиш учун, у йўтал, хансираш, ланжлик, гипергидроз, тўш орқасида оғриқ, бош айланиши, парастезиялар ёки хушдан кетиш каби симптомлар билан номоён бўлиши мумкин, секин юбориш керак. Бу реакциялар инъекция вақтида ёки бевосита ундан кейин ривожланиши мумкин ва қайтувчи характерга эга. Даволаш, одатда, тутиб турувчи, масалан, қўшимча кислород юбориш.\nНебидо®ни инъекциясидан кейин анафилактик реакциялар ҳақида хабарлар бор.\nАгар дозалашнинг тавсия этилган тартиби бўйича даволаш вақтида андрогенларни хаддан ташқари таъсирининг симптомлари сақланса ёки қайта пайдо бўлса, Небидони тўлиқ бекор қилиш керак.\nТестостерон билан ўринбосар даволаш сперматогенезни қайтувчан пасайтириши мумкин (“Ножўя таъсирлари “ бўлимига қаранг).\nКлиникагача бўлган текширишларда олинган хавфсизлик бўйича маълумотлар\nНебидо®ни ишлатиш ривожланишнинг айрим босқичларида аёл жинсидаги ҳомилада ўзгаришларга олиб келиши мумкин. Лекин эмбриотоксикликка текширишлар ва, хусусан тератоген самараларининг натижалари, аъзоларнинг ривожланишини қўшимча ёмонлашиши эҳтимоли борлигини кўрсатмайди.\nТранспорт воситалари ва ҳаракатланувчи механизмларни бошқариш қобилиятига таъсири\nНебидо® автомобилни юқори диққатни талаб қилувчи ҳаракатланувчи механизмларни бошқариш қобилиятига таъсир қилмайди.\nДоза ошириб юборилганида даволашни вақтинча тўхтатиш ёки препаратнинг дозасини пасайтиришдан ташқари, хеч қандай махсус терапевтик чоралар талаб қилинмайди.\n4 мл дан препарат қаҳрабо рангли 1 тур гидролитик шиша ампулада.\n4 мл дан препарат кулранг бромбутил тиқин билан беркитилган политетрафторэтилен билан ўралиб фольга билан қопланган, алюмин сиқувчи ҳалқали ва пластик қопқопли жигар рангли 1 тур гидролитик шиша флаконда.\n1 ампула ёки флакондан қўллаш бўйича йўриқномаси билан ёпиштирилган картон тутгичи билан картон қутида.


Сайфиддин Жалилов, Хуршидабону. Бетакрор ғазалнавис - www.ziyouz.uz\nБош саҳифа Илм ва фанАдабиётСайфиддин Жалилов, Хуршидабону. Бетакрор ғазалнавис\nЎзбекистон халқ шоири Зокиржон Холмуҳаммад ўғли Ҳабибийнинг бетакрор ғазаллари, шеърлари қўшиққа айланиб кириб бормаган ўзбек хонадони бўлмаса керак. Лутфий, Навоий, Бобур, Огаҳий, Фурқат, Муқимий, Завқийлар анъанасини давом эттириб, ўзбек адабиётида мумтоз шаклларни янги мазмун билан бойитишда Ҳабибий ҳам ўз ижоди билан муносиб ҳисса қўшди. “Халқ дур терувчидир”, деганларидек, мавлоно Ҳабибий дурдона ғазаллари билан халқимиз қалбидан чуқур жой олди.\nОзода, гўзал ўлкам, ҳурматли диёримсан,\nКўп заҳмат ила топган бахтимсану боримсан.\nЖоним каби асрайман, номус ила оримсан,\nКўнглим очилур боқсам, орому қароримсан,\nҲар ерда мададкорим, ҳар ишда мадоримсан.\nВатан ҳақидаги бу мухаммас ҳаммамизнинг ёдимизга муҳрланган. Ҳабибий мумтоз адабиётимизнинг, арузнинг қонун-қоидаларини, сир-асрорини яхши билган, уларни ўз ижодида катта маҳорат билан қўллай олган ардоқли шоирларимиздан бири.\nЗокиржон Холмуҳаммад ўғли Ҳабибий 1890 йили Андижоннинг Қўқонқишлоғида ўртаҳол деҳқон оиласида таваллуд топди. У Ҳамза, Абдулла Қодирий, Абдулҳамид Мажидий, Муҳаммадшариф Сўфизода, Ғайратий, Айний, Сайфий каби забардаст адиблар билан деярли тенгдош эди. Дастлаб эски усул мактабида, сўнгра мадрасада таҳсил кўрди. Отаси Холмуҳаммад ака табъи назм киши, онаси эса маҳалла-кўйда “муаллим хола” номини олган маърифатли аёл бўлган. Улар ўғлининг илмли бўлиши учун шароит яратишга уринадилар ва Зокиржонни Андижон мадрасасига, сўнгра Қўқон мадрасасига жўнатдилар. Хусусан, бу ҳақда Ҳабибий ўз таржимаи ҳолида шундай ёзади: “Ёш ҳаваскор бўлганим учун дарсларим орасида Навоий, Фузулий, Фурқат, Муқимий ва бошқа устозларнинг шеърларини жуда севиб, равон ўқийдиган бўлдим… Бора-бора йигирма ёшларимда шеър ёзишга киришдим. Асарларда учрайдиган араб, форс сўзларини кучим етганча ўрганиб, аруз вазнининг турли баҳрларини билиш учун диққат билан кўп ўқидим, ёздим”.\nҲабибийнинг шеъриятдаги биринчи муаллимлари мадрасадаги толиб дўстлари шоирлар Муҳаммадхон Маҳжурий ва Зокир қори (Зокирий)лар эди. Шунингдек, у андижонлик ҳамқалам дўстлари Сайфий, Улфат, Анисийларга ҳам дастлабки ғазалларини кўрсатади. “Буларнинг маслаҳатли ёрдамлари билан тетапоя бўлиб ёзиб юрдим”, деб эслаганди Ҳабибий ёшлик даврини.\nОтасининг бевақт вафотидан сўнг рўзғорни тебратиш ёш Зокиржон зиммасида қолгач, у ота касби — деҳқончилик билан шуғуллана бошлайди. Бироқ шунда ҳам у шеър машқ қилишдан, мустақил ўқиб-ўрганишдан тўхтамади. Йигитлик қалбига шеър дарди учқун солган, тўйғулари уммондек жўшган Зокиржон Ҳабибий ўзи таваллуд топган Қўқонқишлоқда шоир Зокирий бошчилигидаги ёш шоирлар анжуманларида фаол иштирок этар, Маҳжурий, Муштоқ, Анисий, Сайфий каби ижодкор дўстлари қатори ўз даврининг ижтимоий ҳодисаларини англашга интилар, озодлик, тенглик ҳақидаги орзуларини ғазалларида акс эттиришга ҳаракат қилар эди.\nҚўқонқишлоқдаги адабий давра ўтган асрнинг 20-йилларда ҳам мавжуд эди. Шоир Зокиржон Ҳабибий ўша муҳит доирасида шаклланди, тобланди. Унинг дастлабки ғазалларидаёқ оддий кишиларнинг ҳалол меҳнати, она-табиат, соф муҳаббат мавзулари устувор. Бироқ ўша йиллардаги эл-юрт бошига тушган оммавий бесаранжомликлар, мустабид тузумнинг халққа ўтказаётган зуғуми туфайли адабий йиғилиш тарқалиб кетди.\n“Камбағалчилик, машаққатли кунлар бизнинг хонадонимизни тўзитиб юборди, — деб хотирлайди шоир Ҳабибий. — Дастлабки шеърий машқларим йўқолиб кетган”. Шоир тирикчилик ғамида Андижоннинг Бўтақора қишлоғига келиб қолади. Ўша пайтда бу ерда истиқомат қилаётган қўқонқишлоқлик шоир Сайфий дарҳол Ҳабибийни йўқлатади. Ҳабибий ўз аҳволини баён этиб, Сайфийга шеърий мактуб ёзиб юборади. Шеърий мактубда, жумладан, шундай мисралар бор:\nЗоҳирда агарчи навжувонман,\nБотинда вале қадди камонман…\nҚошингга боролмай энди, Сайфий,\nУзр этгани лолу безабонман.\nСизларнинг паноҳингизга қочдим,\nЎз юртига сиғмаган ёмонман…\nБахтим қуши ҳам келар, Ҳабибий,\nБу кунлар ўтар, бўлай омон ман.\nСайфий шеърий мактубни ўқигач, Ҳабибийни кўргани боради. Шундан сўнг уларнинг биродарлиги Сайфийнинг вафотигача давом этади. Сайфийнинг ўғли Ирфон Отажон отаси вафотидан сўнг домла Ҳабибий билан дўстлик ришталарини давом эттирган.\n1936 йили шоир Ғафур Ғулом ўртоғи Сайфийни кўриш учун Андижонга келади. Сайфий Ҳабибийни меҳмонга таништириш мақсадида уни дарҳол чақиртиради. Бу ҳақда Ҳабибий шундай ёзган: “Андижон шаҳридаги истироҳат боғида дўстим Сайфий билан биргаликда азамат шоиримиз Ғафур Ғулом билан биринчи бор танишиб, у кишини зиёрат қилдим, тонготар гурунглашдик”. Ўшанда Ғафур Ғулом Ҳабибий ғазалларини тинглагач: “Тошкентга бориб, матбуотларда қатнашиб турсангиз яхши бўларди”, деб маслаҳат беради.\n1938 йили Алишер Навоийнинг 1941 йилда ўтказилиши мўлжалланган 500 йиллик юбилейи қўмитаси тузилиб, унга таниқли адабиётшунос олимлар билан бир қаторда мадраса таълимини олган, араб, форс тилларини яхши биладиган ижодкорлар — Андижондан Ҳабибий, Сайфий, Анисий, Улфат, Маҳжурий, Риштондан Боқийлар таклиф қилинадилар. Мазкур қўмитанинг иш жараёнлари бу ижодкорлар учун ўзига хос адабий мактаб бўлган. Улар улуғ шоир Алишер Навоий ижоди руҳига кириб бориб, беихтиёр ўзларининг маънавий, ижодий камолотида юксалиш сезганлар. Ҳабибий Навоий ва Фузулийнинг “Лайли ва Мажнун” достонларини синчковлик билан чоғиштириб ўрганади, “Хазойин ул-маоний” асарини эса арабча нусхасидан кирилл алифбосига ўгириб, нашрга тайёрлайди.\nҲабибий шу йилларда Ҳамид Олимжон, Ғафур Ғулом, Ойбек, Садриддин Айний, Воҳид Зоҳидов, Мақсуд Шайхзода, Олим Шарафиддинов, Ҳоди Зариф каби олим ва шоирлар билан танишади. Пойтахт ижодий муҳити унинг дунёқараши юксалишига, адабиёт, шеърият оламини янада теран англашига катта таъсир кўрсатади. Бу ҳақда Ҳабибий бир ғазалида шундай ёзади:\nБу кун қилдим ажойиб янги-янги ошино суҳбат,\nНечук суҳбат, синиқ дилларга гўё мўмиё суҳбат…\nРасо таъбу, расо фаҳму, расо сўзли билимдонлар,\nМуносиб бир-бирига барчаси бўлди расо суҳбат…\nМуяссар бўлди ҳарна истагим, ҳеч қолмади армон,\nКўнгил кўзгуси занглашган эди, берди жило суҳбат.\nБу йилларда Ҳабибий ижодининг мавзулари анча кенгайди, шоир турли жанрларда қалам тебратди. 1939 йили шоир Ёзувчилар уюшмаси аъзолигига қабул қилинди. Унинг асарлари республикамизнинг нуфузли газета ва журналларида, адабий баёзларда чоп этилди.\n1941 йили бошланган иккинчи жаҳон уруши туфайли Навоий қўмитасининг иши тўхтатилиб, аъзолар тарқатиб юборилгач, Ҳабибий Янгийўл шаҳрида ташкил этилган янги мусиқали драма ва комедия театрига адабий эмакдош вазифасига тавсия этилди ва 1946 йилгача шу вазифада ишлади. Бу санъат даргоҳида ишлаш жараёнида у Юнус Ражабий, Тўхтасин Жалилов, Комилжон Жабборов, Қори Ёқубов, Жўрахон Султонов, Маъмуржон Узоқов, Ҳалима Носирова сингари атоқли санъаткорлар билан ижодий ҳамкорлик қилди.\n1949 йили шоир ҳаётида қувончли воқеа юз берди: унинг “Меҳнат қўшиқлари” ва “Янги яллалар” номли китоблари нашр этилди, ғазаллари қўшиққа айланиб, шуҳрати нафақат мамлакатимизга, балки қўшни республикаларга ҳам ёйилди. Кейинроқ қатор-қатор шеърий тўпламлари, 1971 йилда “Девон”и босмадан чиқди.\nЗамонавий руҳни мумтоз адабиётимизнинг барҳаёт анъаналари билан боғлашда катта заҳмат билан ижод қилиб, ўзбек шеърияти ривожига муносиб ҳисса қўшган ижодкор Зокиржон Ҳабибий 1974 йили “Ўзбекистон халқ шоири” фахрий унвонига сазовор бўлди. Икки асрнинг таҳликали ва мураккаб йилларида яшаб ижод қилган шоир 1980 йили 12 апрелда 90 ёшида Тошкентда вафот этди.\nҲабибийнинг ўттиз минг мисрадан зиёд шеърлари ва достонлари авлодларга мерос бўлиб қолган. Бир юз йигирмадан зиёд ғазалига куй басталанган. Бугунги кунда бу қўшиқларни халқимиз севиб тингламоқда. Бундай бахт ҳамма шоирларга ҳам насиб этавермайди.\nҲабибийнинг ғазаллари мазмундор, ўйноқи ва равон мусиқий ифодалардан, жарангдор қофиялардан таркиб топгани учун ҳам бастакорлар ва хонандаларнинг диққатини ҳамиша ўзига тортган.\nКимки, юксалмоқ тилар, аввалда бирлашмоқ керак,\nЕтмагай мақсадга эл интилмаса то бирлашиб.\nҲабибий Ватан озодлиги, юрт ободлигини орзулаб, куйлаб ўтди. Унинг бетакрор шеърлари, ғазаллари ҳамон халқнинг дилида, тилида.\n← Аввалги Аввалги Авлиёхон Эшон (1957)\nКейинги → Кейинги: Эркин Мусурмонов. Машрабнинг умрини қисқартиришга ҳожат йўқ (2011)